open-index/open-wikipedia-markdown huggingface dataset:
ငါးကျည်းကန်

**ငါးကျည်းကန်** (ခေါ်) **ငကျီးကန်း**သည် ပင်လယ်ငါးမျိုးဖြစ်သည်။ ပါဏဗေဒအလိုအားဖြင့် 'ဒီကပ်တားရပ် ရပ်ဆဲလီ'ဟု ခေါ်၍ 'ကာရင် ဂျီဒီ' မျိုးရင်းတွင် ပါဝင်သည်။ ထိုငါးမျိုး၏ ကိုယ်သည် ရှည်လျား၍ ခပ်ပြားပြားနေသည်။ မျက်လုံးများသည် ခေါင်း၏ ဘေးဖက်တွင်ရှိ၍ ကြီးမားသည်။ ကျောဆူးတောင်နှင့် စအိုဆူးတောင်တို့သည် အမြီးသို့ထိအောင် ရှည်လျားကြသည်။ အမြီးခွ ရှည်သည်။ ကိုယ်နှင့်ပါးတို့အပေါ်တွင် အကြေးခွံများရှိသည်။ အရောင်မှာ ရွှေရောင်/ငွေရောင် ဖြစ်သည်။ ပါးဟက်ဖုံးတွင် အမည်းစက်ပါတတ်သည်။ အရှည် ၁၂ လက်မအထိ ရှိသည်။ ထိုငါးမျိုးသည် အုပ်ဖွဲ့၍ တစ်နေရာမှတစ်နေရာသို့ လှည့်လည်ကျက်စားလေ့ရှိသည်။

**ငါးကျည်းကန်** ငါးသည် ပြား၍ ရှည်လျားသော ငါးမျိုးဖြစ်သည်။ ပင်လယ်တွင် ကျက်စားလေ့ရှိသည်။ မျက်လုံးကြီးမား၍ ကျောဆူးတောင်နှင့် စအိုဆူးတောင်တို့မှာ အမြီးထိ ရှည်လျားသည်။ အမြီးနှစ်ခွရှိ၍ ကိုယ်နှင့်ပါးပေါ်တွင် အကြေးခွံများ ရှိသည်။ ရွှေရောင်၊ ငွေရောင်သန်းနေတတ်သည်။ ပါးဟက်ဖုံးတွင် အမည်းစက်များ ရှိတတ်သည်။ အရှည်မှာ ၁၂ လက္မခန့်ရှိ၍ အုပ်ဖွဲ့နေတတ်သည်။

## ကိုးကား
ကဏ္ဍ:အာရှတိုက်တွင် တွေ့ရသော ရေငန်ငါး
ငါးကြီးဆီ

ကောဒ့် ငါးပင်လယ်ငါး၏ အသည်းမှ ထုတ်လုပ်သော အဆီဖြစ်သည်။ ဝေလငါး၊ တူနာငါးနှင့် ဟဲလီဘတ်ငါးတို့မှလည်း အလားတူ အဆီထုတ်သည်။ ငါးကြီးဆီသည် ဘီတာမင် အေဓာတ် ကြွယ်ဝ၍ အားတိုးဆေးအဖြစ် သောက်သုံးကြသည်။ အနံ့အသက် ဆိုးဝါးသဖြင့် ကော်ရည်ဖုံးသောအလုံးအဖြစ်ဖြင့်ဖြစ်စေ၊ ပြုပြင်ထားသော အီမားရှင်းအနေနဲ့ဖြစ်စေ သောက်နိုင်သည်။ ကော့ငါးသည် ငါးပေအထိ ရှည်လျား၍ ပေါင်ချိန် ၅၀ အထိ အချိန်စီး၍ ငါးအသားကိုလည်း စားသောက်ကြသည်။ မြောက်အတ္တလန်တိတ် သမုဒ္ဒရာမှ တစ်နှစ်လျှင် အကောင်ရေ သန်း ၅၀၀ မျှ ဖမ်းမိသည်။

## ကိုးကား
ကဏ္ဍ:ငါး ထုတ်ကုန်များ
ငါးဇင်

**ငါးဇင်**(Large-Eved Mullet) သည် ရေချိုရေငန် နှစ်ရပ်လုံးတွင် သွားလာကျက်စားနိုင်သော ငါးဖြစ်သည်။ နှုတ်သီးတွင် ပေါက်သောအမျှင်သည် တင်ဆူးတောင်ထိအောင် ရှည်လျားသည်။ ကိုယ်ထည်သည် တင်ဆူးတောင်၏ နောက်ဖက်မှ စ၍ အမြီးထိအောင် ချိုင့်ဝင်နေသည်။ အမြီးဆူးတောင်မှာ ခွသဏ္ဌာန်ရှိ၍ အထက်ပိုင်းသည် အနည်းငယ် ရှည်ထွက်နေသည်။ ဦးခေါင်းချွန်၍ ကိုယ်မှာရှည်သွယ်သည်။

## ကိုးကား
တက်စ်မန်ပင်လယ်

**တက်စ်မန်ပင်လယ်** (Tasman Sea) သည် တောင်ပစိဖိတ်သမုဒ္ဒရာ၏ အနားသတ်ပင်လယ်တစ်ခုဖြစ်သည်။ ဩစတြေးလျတိုက်နှင့် နယူးဇီလန်နိုင်ငံ တို့၏ကြားတွင် တည်ရှိသည်။ ခန့်မှန်းခြေ ၂,၀၀၀ ကီလိုမီတာ (၁,၂၀၀ မိုင်)ခန့် ကျယ်ပြန့်ကာ မြောက်မှတောင်သို့ ၂,၈၀၀ ကီလိုမီတာခန့် ရှိသည်။ နယူးဇီလန်နိုင်ငံနှင့် တက်စ‌မေးနီးယားကျွန်းတို့ကို ရောက်ရှိတွေ့ရှိခဲ့သည့် ပထမဆုံးသော ဥရောပတိုက်သား ဒတ်ချ်လူမျိုး စွန့်စားရှာဖွေသူ အေဘယ် ဂျန်စ်ဇွန်း တက်စ်မန် (Abel Janszoon Tasman) အား ဂုဏ်ပြုခေါ်ဝေါ်ထားခြင်း ဖြစ်သည်။

## ကိုးကား
ချင်ဒဏ္ဍာရီ

ချင်ဒဏ္ဍာရီသည်   ဒါရိုက်တာ ရော်ဘင်ရှန်(လီပင်းရှန်)ဇာတ်လမ်းရေး၍ ရိုက်ကူးသော တရုတ်ကာတွန်းရုပ်ရှင်ဖြစ်သည်။

## အသံသရုပ်ဆောင်များ
ကျင်းထျန်းမင်အဖြစ်ဖှုန်းကျွင့်ဟွာ

ရှန့်ရှောက်ယွီအဖြစ် ရှန်ဒါဝေး

ရှောင်လီအဖြစ်ကျိကွမ့်လင်

ဖီရှိုးအဖြစ် ကျိုးကျီ

ကယ်နယဲ့အဖြစ်လျှိုချင်း

ဝေ့ကျွမ်းအဖြစ် ကျန်းကျားရီနှင့်ဝူးလေ

စီးမင်ကြီးအဖြစ် ဟွမ်ရိင်း

ကုန်းစူးချိုအဖြစ်ဝမ်းရှောင်းပင်း

ချန်းယွိကျူးအဖြစ် လွီးလောင်းပွေါ်

သစ်သီးစစ်သူကြီးအဖြစ်မုန့်ရှန်းလုံ

ချင်စစ်တပ်အရာရှိအဖြစ်ယုံကျွင်း

နယ်မြေခံအကြီးအမှူးအဖြစ်ဒီဖှေးဖှေ

နယ်မြေခံစစ်သားအဖြစ်ကျောက်ချန်းကျင်း

နောက်ခံစကားပြော ကျုံးယိုတောင်း

## စာကိုးစာရင်း
*http://m.cinemagia.ro/filme/the-legend-of-qin-591506/
*http://movie.mtime.com/194267/
အီမီလီယို ဂျီနို ဆယ်ဂရေး

အီမီလီယို ဂျီနို ဆယ်ဂရေး (၁ ဖေဖော်ဝါရီ ၁၉၀၅ – ၂၂ ဧပြီ ၁၀၈၉) အီတာလျံ ရူပဗေဒ ပညာရှင်တစ်ဦးနှင့် နိုဘယ်ဆုရတစ်ဦး ဖြစ်သည်။ သူသည် ဒြပ်စင် တက္ကနက်တီယမ်နှင့်အက်စ်တက်တိုင်း အပြင် အန်တိုင်ပရိုတွန် ကို ရှာဖွေတွေ့ရှိခဲ့သူဖြစ်သည်။ ယင်းတို့ကြောင့် ရူပဗေဒအတွက်နိုဗယ်ဆုကို ၁၉၅၉ တွင် လက်ခံရရှိခဲ့သည်။
တက္ကနက်တီယမ်

တက္ကနက်တီယမ်သည် ဓာတုဗေဒ ဒြပ်စင်တစ်မျိုးဖြစ်ပြီး ဓာတုသင်္ကေတ Tc ဖြစ်ကာ အက်တမ်အမှတ် ၄၃ ဖြစ်သည်။

## ကိုးကား
စောလဂွန်းအိန်

**စောလဂွန်းအိန်**  သည် ၁၅၄၁ ခုနှစ်မှ ၁၅၅၀ အထိ မုတ္တမနယ် ကို အုပ်ချုပ်ခဲ့သော ဘုရင်ခံတစ်ဦး ဖြစ်သည်။ တောင်ငူခေတ် ဘုရင် တပင်ရွှေထီးနှင့် ဘုရင့်နောင် တို့ထံတွင် စစ်ဖက်အကြံပေးအဖြစ် အမှုထမ်းခဲ့သော မွန်လူမျိုး တစ်ဦး ဖြစ်သည်။ ၁၅၄၀ မှ ၁၅၄၉ ခုနှစ်အထိ စစ်မှုထမ်းခဲ့ကာ ယိုးဒယား–မြန်မာစစ်ပွဲ (၁၅၄၇–၄၉) တွင် ထားဝယ်ခံတပ်ကို သိမ်းပိုက်ရာတွင် ဦးဆောင်တိုက်ခိုက်ခဲ့သူလည်း ဖြစ်သည်။ ၁၅၅၀ တွင် သုရှင်တကာရွတ်ပိ လုပ်ကြံခံရပြီးနောက် သမိန်ထောမှ မုတ္တမမြို့ ဘုရင်ခံအဖြစ် သိမ်းပိုက်ခဲ့သည်။

## အတ္ထုပ္ပတ္တိ 
စောလဂွန်းအိန်သည် ဟံသာဝတီဘုရင် ဓမ္မစေတီမင်း၏ မြေးတော်သူဖြစ်ပြီး သုရှင်တကာရွတ်ပိ၏ တူနှင့် ယောက်ဖ အဖြစ်လည်း တော်စပ်သည်။ စောလဂွန်းအိန်သည် သုရှင်တကာရွတ်ပိ၏ နှမတော်နှင့် လက်ထပ်ခဲ့ပြီး သူ၏ မိခင်မှာ သုရှင်တကာရွတ်ပိ၏ အရီးတော် ဖြစ်သည်။ သူသည် သုရှင်တကာရွတ်ပိ ကွယ်လွန်ပြီးနောက် တပင်ရွှေထီးထံတွင် အမှုထမ်းခဲ့သည်။

## ကိုးကား 
## ကျမ်းကိုးစာရင်း
* 
* 
* 
*
ဓနိရည်

**ဓနိရည်**သည် ဓနိပင်မှ ထွက်ရှိလာသော အရည်ဖြစ်ပြီး သောက်သုံးနိုင်သည်။ ထန်းရည်ကဲ့သို သောက်ပြီးလျှင် မူးသည်။ အယ်လ်ကိုဟော ၂ mg% အထက်ပါဝင်သည်။

## ကိုးကား
ငါးမန်းစွယ်သည်

သာမန်ငါးကဲ့သို့ အမြီးနှစ်ခွနှင့် ဆူးတောင်ရှိပြီး ဦးဘက်တွင် သွားချွန်တန်း နှစ်ဖက်ရှိသော ငါးမန်းလွှသွားသဖွယ် အစွယ်ပါရှိသဖြင့် ငါးမန်းစွယ်သည်ဟု ခေါ်လေသည်။ ထိုအစွယ်များကို ဖြတ်ယူ၍ အိမ်တွင်အလှထားရန် ရောင်းချကြလေသည်။ အစွယ်သည် ၆ လက်မအရွယ်မှ ၅ ပေ ၆ပေအထိ အရွယ်အစား အမျိုးမျိုးရှိသည်။ ရခိုင်နှင့် တနင်္သာရီကမ်းရိုးတန်း တစ်လျောက်တွင် တွေ့ရသည်။ စွယ်ငါးမန်း၊ ငါးမန်းစွယ်၊ ခုန်ငါးမန်း စသည်ဖြင့် ခေါ်ကြသည်။ ငါးမန်းအသားကိုလည်း စားသောက်ကြသည်။

## ကိုးကား
ငါးဒုတ်

**ငါးဒုတ်**သည် ငါးသိုင်းမျိုးတွင်ပါဝင်သော ငါးမျိုးဖြစ်သည်။ ပါဏဗေဒအလိုအားဖြင့် ငါးဒုတ်ကို 'ဗာဗပ်တိုး'ဟု ခေါ်သည်။ ထိုငါးသည် ငါးသိုင်းမျိုးဖြစ်၍ 'စိုင်ပရီနီဒီ'မျိုးရင်းတွင် ပါဝင်သည်။ ကိုယ်သည်ရှည်၍ အနည်းငယ်ပြားသည်။ ဦးခေါင်းသည် ချွန်ထွက်နေသည်။ စအိုဆူးတောင်၏ နောက်ဘက်တွင် အမြီးသည် သေးသွားသည်။ ပါးစပ်မှာ ကျဉ်းသည်။ နှုတ်ခမ်းများမှာ အသားထူသည်။ အရောင်မှာ ဒေသကိုလိုက်၍ ပြောင်းလဲဲ၏။ တစ်ခါတစ်ရံဒေသတစ်ခုထဲ၌ပင် အရောင်ကွဲပြားခြင်းရှိသည်။ ဦးခေါင်းမှာ ချွန်၍ ကိုယ်ခန္ဓာမှာ ပြားနေသည်။ စအိုဆူးတောင်၏နောက်တွင် အမြီးသေး၍နေသည်။ ပါးစပ်ကျင်း၍ နှုတ်ခမ်းသားမှာ ထူလေသည်။ အရောင်မှာ ဒေသကိုလိုက်၍ အခါအားလျော်စွာ ပြောင်းတတ်သည်။

## ကိုးကား
ကဏ္ဍ:အာရှတိုက်တွင် တွေ့ရသောငါး
ငါးခါးရှည်

နှုတ်ခမ်းမွှေးမပါသော ငါးရှည်တစ်မျိုးဖြစ်သည်။ ပါးစပ်သည် စောက်နက်သည်။ ပါးဟက်ဝကျယ်၍ မျက်စိများတွင် အဆီများဖြင့် ပြည့်ဝသော မျက်ခွံများ ဖုံးအုပ်နေသည်။ ကိုယ်မှာလျား၍ ပြားနေသည်။ အထက်မေးရိုးသည် ရှေ့သို့ ငေါထွက်နေ၍ ကိုယ်၏နောက်ပိုင်းကျကျတွင် ဆူးတောင်ငယ်တစ်ခု ရှိသည်။ အရှေ့ဘက်စောင်း တစ်လျောက်၌ ဆံပင်နှင့်တူသော အမျှင်များရှိသည်။ အကြေးခွံများမှာ သေးငယ်၍ ပါးလွှာသည်။ အကြေးခွံလဲတတ်သည်။ စိမ်းပြာရောင် ကျောပြင်ရှိ၍ ဘေးဘက်နှင့် ဝမ်းပိုင်းတွင် ငွေရောင်သန်း၍ နေသည်။

## ကိုးကား
ငါးမန်းကား

**ငါးမန်းကား**သည် ငါးမန်းမျိုးတွင် ပါဝင်၍ ငါးမန်းနှင့်ဆင်တူသည်။ သို့ရာတွင် ခေါင်းပိုင်းသည် အလွန်ပြားသည်။ ပင်လယ်ကမ်းစပ် ရေတိမ်ရာတွင် ကျက်စားနေတတ်သော ငါးမျိုးဖြစ်သည်။ ကိုယ်လုံးနှင့် ရင်ဆူးတောင်တွင် အဖြူရောင် အပြောက်ငယ်များရှိလေသည်။ ကျောပိုင်း မွဲပြာရောင်ရှိပြီး ဝမ်းပိုက်သည် အဖြူရောင်ရှိလေသည်။ ကိုယ်လုံးနှင့် ရင်ဆူးတောင်များတွင် အဖြူရောင်အပြောက်ငယ်များရှိသည်။ ငါးမန်းကားသည် ငယ်စဉ်၌ ပင်လယ်ကမ်းစပ်ရေတိမ်ရာတွင်သာ ကျက်စားလေ့ရှိပြီး ကြီးလာသောအခါမှ ရေနက်ရာသို့ ရွှေ့ပြောင်းကျက်စားတတ်သည်။

## ကိုးကား
ကဏ္ဍ:ငါးမန်းများ
အိမ်တွင်းမှုလုပ်ငန်းသုံး စက်ရုပ်

အိမ်တွင်းမှုလုပ်ငန်းသုံး စက်ရုပ်(Home Service Robot) (သို့) ဝန်ဆောင်မှုပေးသော စက်ရုပ်များသည် အလိုအလျောက်ထိန်းချုပ်မှုစနစ်ပါ စက်ရုပ်များဖြစ်ပြီး အိမ်တွင်းမှုလုပ်ငန်းများတွင် အသုံးပြုကြသည်။ များလှစွာသော အိမ်တွင်းမှုလုပ်ငန်းသုံး စက်ရုပ်များကို အခြေခံ အိမ်သန့်ရှင်းရေးလုပ်ငန်းများအတွက် အသုံးပြုကြပြီး အချို့ကိုတော့ သင်ကြားရေးနှင့် ဖျော်ဖြေရေးလုပ်ငန်းများအတွက် အသုံးပြုကြသည်။ (ဥပမာ - ၁၉၈၀ မှစတင်ထုတ်ဝေခဲ့သော HERO (Heathkit Educational RObot) စီရီးစက်ရုပ်များ) အချို့ အိမ်တွင်းမှုဝန်ဆောင်မှုပေး စက်ရုပ်များမှာ အလွန်ပင်ရိုးရှင်းနေသောလည်း အချို့ကတော့ အိမ်ရဲ့ ဝိုင်ဖိုင်ကွန်ယက်နှင့် ချိတ်ဆက်၍ သော်လည်းကောင်း၊ စံပတ်ဝန်ကျင်စနစ်နှင့် ချိတ်ဆက်၍ သော်လည်းကောင်း သူတို့ရဲ့ အလိုအလျောက်ထိန်းချုပ်နိုင်မှုစနစ်ဟာ အလွန်ပင်မြင့်မားနေပီ ဖြစ်သည်။ ၂၀၀၆ ခုနှစ်တွင် အိမ်တွင်းမှုလုပ်ငန်းသုံး စက်ရုပ် ၃,၅၄၀,၀၀၀ ကိုအသုံးပြုနေပြီး စက်မှုလုပ်ငန်းသုံး စက်ရုပ်များမှာ ၉၅၀,၀၀၀ ရှိသည်ဟု နှိုင်းယှဉ်ချက်အရ သိရသည်။ 
## အိမ်တွင်းမှုလုပ်ငန်းသုံး စက်ရုပ်အမျိုးအစားများ 
### အိမ်အတွင်းတွင်သုံးသော စက်ရုပ်များ 
Robotic vacuum cleaner နှင့် Floor-scrubbing robots များသည် အိမ်ကြမ်းပြင် သန့်ရှင်းရေးအတွက်သုံးသည်။ 
Dressman ကဲ့သို့သော စက်ရုပ်များသည် မီးပူတိုက်ရန်အတွက်ပြုလုပ်ထားသော စက်ရုပ်များဖြစ်သည်။ 
မီးဖိုခေျာင်သုံးစက်ရုပ်များအဖြစ် Kickstarter ကုမ္ပဏီမှ ထုတ်သော Somabar  စက်ရုပ်များမှာ နာမည်ကြီးသည်။ 
### အိမ်အပြင်တွင်သုံးသော စက်ရုပ်များ 
မြတ်ရိတ်ရာ၌ အသုံးပြုသော မြတ်ရိတ်စက်စက်ရုပ် အမျိုးအစားများသည် မောင်းနှင်သူမလိုအပ်ပဲ မိမိဘာသာ မြတ်ရိတ်ခြင်းကို လုပ်ဆောင်နိုင်သည်။ အချို့စက်ရုပ်အမျိုးအစားများသည် မညီညာသော၊ ရှုပ်ထွေးနေသော ပတ်ဝန်းကျင်မှာပင် လုပ်ဆောင်နိုင်စွမ်းရှိကြသည်။ အချို့သည် တစ်ဧက၏ လေးပုံပုံတစ်ပုံထိ လုပ်နိုင်စွမ်းရှိပြီး အချို့သည် ၃၇၀၀ စတုရန်းကီလိုမီတာ အကျယ်အဝန်းထိ လုပ်ကိုင်နိုင်ကြသည်။ ထို့ပြင် ၂၇ ဒီဂရီ အမြင့်စောင်းနေသော တောင်ကုန်းများကိုလည်း တက်ရောက်နိုင်စွမ်းရှိကြသည်။ 
ရေကူးကန်ထိန်းသိမ်းရေး စက်ရုပ်များသည်လည်း အလိုအလျောက်ရေကူးကန်များကို ထိန်းသိမ်းခြင်း၊ သန့်ရှင်းခြင်းများ ပြုလုပ်နိုင်သည်။ 
Looj ကဲ့သို့သော စက်ရုပ်များသည် အိမ်၏ ရေတံလျှောက်ကို သန့်ရှင်းပေးပြီး အသုံးပြုသူမှ ရိမုကွန်ထရိုးဖြင့် ခိုင်းစေနိုင်သည်။ 

### ကစားစရာ စက်ရုပ်များ 
ကစားစရာစက်ရုပ်များဟုဆိုလျှင် Furby ကဲ့သို့သော စက်ရုပ်များကို လူသိများကြသည်။ ထို Furby ကစားစရာ စက်ရုပ်ကို ၁၉၉၈ ခုနှစ်မှ စတင်ဖြန်ချီခဲ့သည်။ ကစားစရာစက်ရုပ်များသည် လူနှင့်တူသော အဝေးထိန်းစနစ်ဖြင့် ထိန်းချုပ်ရသော စက်ရုပ်အမျိုးအစားများ ဖြစ်ကြသည်။ ထို စက်ရုပ်များသည် အီလက်ထရောနစ် အိမ်မွေးတိရစ္ဆာန်များ ဖြစ်ကြပြီး ကလေးများအတွက် အဖော်မွန်များလည်း ဖြစ်ကြသည်။ ထိုကဲ့သို့သော စက်ရုပ်များကို RoboCup ကဲ့သို့သော ပြိုင်ပွဲများတွင် တက္ကသိုလ်များစွာမှ နှစ်စဉ် ယှဉ်ပြိုင်လေ့ရှိကြသည်။ 
မြောက်မြားစွာ ရောင်းချခဲ့ရသော စက်ရုပ်ကစားစရာများထဲမှ တစ်ခုကို ပြောပါဆိုလျှင် ဆိုနီကုမ္ပဏီမှ ထုတ်သော AIBO ခွေးစက်ရုပ်ဟု ဆိုရပေမည်။ 

### Social robots 
## ကိုးကား
ငါးဝဲရောင်

**ငါးဝဲရောင်** (*Protonibea diacanthus*) သည် နှာတံပွသော ငါးတမျိုးဖြစ်၍ နှာတံရင်းတွင် အပေါက်ငယ် သုံးခုရှိသည်။ အောက်မေးရိုး အောက်ဘက်တွင် အပေါက်ငယ် ငါးခုရှိသည်။ အမြီး၊ ဆူးတောင်မှာ သပ်နှင့် တူသည်။ ငါးအရောင်မှာ ညိုမှိုင်း၍ ကျောဖက်တွင် ငွေရောင်သန်းကာ ဆူးတောင်များ၌ ရွှေရောင်ရှိသည်။ ရခိုင်နှင့် တနင်္သာရီ ကမ်းရိုးတန်းတွင် တွေ့ရှိရတတ်သည်။

အင်ဒို-ပစိဖိတ်ဒေသ၏ မျိုးရင်းဖြစ်သည်။ တန်ဖိုးကြီး ရေငန်ငါးမျိုးတွင် ပါသည်။ ဆေးဖက်ဝင်သော သူ့အသည်းကို *ပင်လယ်ရွှေ* ဟုပင် တင်စားကြသည်။ အရှေ့အာရှတွင် တိုင်းရင်းဆေးဖော်ရာတွင် သုံးသည်။ ငါးမျိုးကောင်းထွက်သော နိုင်ငံများမှာ စင်္ကာပူ၊ မလေးရှား၊ အင်ဒိုနီးရှား၊ ဟောင်ကောင်နှင့် ဂျပန်တို့ဖြစ်သည်။

အကြီးဆုံး ဖမ်းမိသည့်အရွယ်မှာ အိန္ဒိယငါးဖမ်းသမားနှစ်ယောက် ဖမ်းမိသည့် အလေးချိန် ကီလို (၃၀) ရှိ ငါးပင် ဖြစ်သည်။ ထိုအရွယ်ငါးထီးမှာ ရူပီး (၄-၅) သိန်း ရနိုင်သည်။ အမဖြစ်လျှင်မူ (၁-၂) သိန်း တန်သည်။ အရွယ်နှင့် အလေးချိန်အပြင် ငါးအသည်းကိုလည်း တကီလိုလျှင် ၅ သိန်းမှ ၆ သိန်းအထိ ရသည်။

## ကိုးကား
ကဏ္ဍ:အရှေ့တောင်အာရှတွင် တွေ့ရသောငါး
မြန်မာနိုင်ငံမိခင်နှင့်ကလေးစောင့်ရှောက်ရေးအသင်း

**မြန်မာနိုင်ငံမိခင်နှင့်ကလေးစောင့်ရှောက်ရေးအသင်း** () သည် မြန်မာနိုင်ငံတစ်ဝန်းလုံးရှိ မိခင်နှင့်ကလေးများ၏ ကျန်းမာရေး၊ ပညာရေးနှင့် လူနေမှုဘဝအဆင့်အတန်း မြင့်မားလာစေရေးအတွက် ဆောင်ရွက်လျက်ရှိသော စေတနာ့ဝန်ထမ်းလူမှုရေးအဖွဲ့အစည်း တစ်ရပ် ဖြစ်သည်။ အမျိုးသမီးများ၊ မိခင်များနှင့် ကလေးများအတွက် စောင့်ရှောက်မှု ပေးနိုင်ရန် ရည်ရွယ်လျက် မြန်မာနိုင်ငံ မိခင်နှင့်ကလေးစောင့်ရှောက်ရေးအသင်းကို နိုင်ငံတော် အစိုးရမှ စေတနာ့ဝန်ထမ်းလူမှုရေး အဖွဲ့အစည်း တစ်ခုအဖြစ် ၁၉၉၁ ခုနှစ် ဧပြီလ(၃ဝ)ရက်နေ့တွင် ဥပဒေအမှတ်(၂၁/၉ဝ) အရ ဖွဲ့စည်းပေးခဲ့သည်။

မြန်မာနိုင်ငံ မိခင်နှင့်ကလေး စောင့်ရှောက်ရေးအသင်းကို ဗဟိုကောင်စီဝင်(၃၅)ဦးဖြင့် ဖွဲ့စည်းပြီး ကျန်းမာရေးဝန်ကြီးဌာန၊ ပြည်ထောင်စုဝန်ကြီး၏ (၅-၇-၂ဝ၁၃)ရက်စွဲပါ အမိန့်ကြော်ငြာစာအမှတ်(၁၉/၂ဝ၁၃)အရ မြန်မာနိုင်ငံမိခင်နှင့်ကလေးစောင့်ရှောက်ရေးအသင်း၏ ဗဟိုအလုပ်အမှုဆောင်အဖွဲ့ (၁၅)ဦးအား ဖွဲ့စည်းတာဝန်ပေးအပ်ခဲ့သည်။

လူမှုရေးလုပ်ငန်းများကို စိတ်ပါဝင်စားသူ၊ အသက်(၁၈)နှစ်ပြည့်ပြီးသူ လူမျိုး/ဘာသာ၊  ကျား/မ မရွေး မိမိသဘောဆန္ဒအလျောက် အသင်းဝင်ခွင့် လျှောက်ထားနိုင်သည်။

## မြို့နယ်အသင်းနှင့် အသင်းခွဲများ ဖွဲ့စည်းနိုင်မှု အခြေအနေ 
၂ဝ၁၃ ခုနှစ် ဒီဇင်ဘာလ(၃၁)ရက်နေ့အထိ မြို့နယ် အသင်းပေါင်း (၃၃ဝ)သင်း၊ အသင်းခွဲပေါင်း (၂၂ဝ၆၃)နှင့် အသင်းဝင်အင်အား  စုစုပေါင်း (၁၂၂ဝ၉၂၄၇) ဦးဖြင့် ဖွဲ့စည်းထားသည်။

## ယုံကြည်ချက်စာတမ်း 
မြန်မာနိုင်ငံမိခင်နှင့်ကလေးစောင့်ရှောက်ရေးအသင်းသည် လူမှုရေးအဖွဲ့အစည်းတစ်ရပ်ဖြစ်ပြီး မြန်မာနိုင်ငံတစ်ဝန်းလုံးရှိ မိခင်နှင့်ကလေးများ၏ ကျန်းမာရေး၊ ပညာရေး၊ လူမှုရေး စောင့်ရှောက်မှုပေးခြင်းဖြင့် မိသားစု၏ ဘဝအဆင့်အတန်း မြင့်မားလာစေရေးကို အထောက်အကူ ပြုရန်ဖြစ်သည်။

## အသင်း၏ရည်ရွယ်ချက်များ 
* မြန်မာနိုင်ငံတစ်ဝန်းလုံးရှိ မိခင်နှင့်ကလေးများ၊ မိသားစုများ၏ ကျန်းမာရေးနှင့် လူမှုရေးဆိုင်ရာ ကူညီစောင့်ရှောက်မှုလုပ်ငန်းများကို ထိရောက်စွာ ဆောင်ရွက်နိုင်ရန်အလို့ငှာ စေတနာ့ဝန်ထမ်း အဖွဲ့ အစည်းတစ်ခုကိုဖွဲ့စည်းရန်၊ တစ်နိုင်ငံလုံးတွင်ဖွဲ့စည်းထားရှိသော မြို့နယ်အသင်းများနှင့် အသင်းခွဲ များအား မိခင်နှင့်ကလေး ကျန်းမာရေးစောင့်ရှောက်ရေး အခြေခံပညာရပ်များကို စည်းရုံးဖြန့်ဖြူးပေးရန်၊
* တစ်နိုင်ငံလုံးတွင် ဖွဲ့စည်းထားရှိသော မြို့နယ်အသင်းများနှင့် အသင်းခွဲများအား ကျန်းမာရေးနှင့် လူမှုရေးဆိုင်ရာ အထောက်အပံ့များ၊ အကူအညီများပေးရန်၊
* မိသားစုများအား လိုအပ်သည့်အခါ ကျန်းမာရေးနှင့် လူမှုရေးဆိုင်ရာ အထောက်အပံ့များ၊ အကူအညီများပေးရန်၊
* မြို့နယ်အသင်းများနှင့် အသင်းခွဲများအချင်းချင်း ပူးပေါင်းဆောင်ရွက်ရမည့် လုပ်ငန်းများ ချောမော အဆင်ပြေစေရေးအတွက် ညှိနှိုင်းဆောင်ရွက်ပေးရန်၊
* မိခင်၊ ကလေးစောင့်ရှောက်ရေးလုပ်ငန်းများနှင့် မိသားစုစီမံချက်များကို အကောင်အထည်ဖော်ဆောင်ရွက်ရာတွင် အစိုးရ၊ အစိုးရမဟုတ်သော အဖွဲ့အစည်းများ၊ အပြည်ပြည်ဆိုင်ရာ အဖွဲ့အစည်းများနှင့် ပူးပေါင်းဆောင်ရွက်ရန်။

## အသင်းမှဆောင်ရွက်လျက်ရှိသောလုပ်ငန်းများ 
# (က) ကျန်းမာရေးဆိုင်ရာ စောင့်ရှောက်မှုလုပ်ငန်း 
# (ခ	) ပညာရေးဆိုင်ရာ စောင့်ရှောက်မှုလုပ်ငန်း
# (ဂ) စီးပွားရေးဆိုင်ရာ စောင့်ရှောက်မှုလုပ်ငန်း
# (ဃ) လူမှုရေးဆိုင်ရာ စောင့်ရှောက်မှုလုပ်ငန်း      
# (င) ပြည်တွင်းပြည်ပအဖွဲ့အစည်းများနှင့် ပူးပေါင်းဆောင်ရွက်ခြင်း
# (စ) နှစ်စဉ်ရှေ့လုပ်ငန်းစဉ်များ ချမှတ်ဆောင်ရွက်ခြင်း

## ကိုးကား 
*Website 
*Myanmar Maternal and Child Welfare Associaiton

ကဏ္ဍ:မြန်မာနိုင်ငံအခြေစိုက် ဆေးပညာနှင့် ကျန်းမာရေး အဖွဲ့အစည်းများ
ငှက်တဇပ်

**ငှက်တဇပ်** (*Lanius tephronotus*) သည် အရှေ့တောင်အာရှဒေသတွင် ကျင်လည်ကျက်စားသည့် ငှက်ဖြစ်သည်။  ၂၀၂၀ ခုနှစ် မတ်လ ၄ ရက်နေ့တွင် မြန်မာနိုင်ငံ၏ သယံဇာတနှင့် သဘာဝပတ်ဝန်းကျင် ထိန်းသိမ်းရေး ဝန်ကြီးဌာန၊ သစ်တောဦးစီးဌာနမှ ယင်းငှက်ကို မျိုးဆက်ပျက်သုဉ်းမည့်အန္တရာယ်ရှိသဖြင့် ကာကွယ်ထားသည့် တောရိုင်းတိရစ္ဆာန်များအဖြစ် ထုတ်ပြန်ကြေညာခဲ့သည်။

## ကိုးကား
ကဏ္ဍ:ဘူတန်နိုင်ငံတွင် တွေ့ရှိရသော ငှက်များ
ကဏ္ဍ:တိဗက်တွင် တွေ့ရှိရသော ငှက်များ
ကဏ္ဍ:နီပေါနိုင်ငံတွင် တွေ့ရှိရသော ငှက်များ
ကဏ္ဍ:ယူနန်ပြည်နယ်တွင် တွေ့ရှိရသော ငှက်များ
ကဏ္ဍ:အိန္ဒိယနိုင်ငံတွင် တွေ့ရှိရသော ငှက်များ
အင်းဝဘဏ်လီမိတက်

thumb|ရန်ကုန်မြို့ရှိ အင်းဝဘဏ်ခွဲတစ်ခုပုံ
**အင်းဝဘဏ်**  သည် ပုဂ္ဂလိကဘဏ်တစ်ခုဖြစ်ပြီး တပ်မတော်မှ အဓိကပိုင်ဆိုင်သော ဘဏ်တစ်ခုဖြစ်သည်။ မြန်မာ့စီးပွားရေး ကော်ပိုရေးရှင်း(MEC) အား ၁၉၉၇ ခုနှစ်တွင် တည်ထောင်ခဲ့ပြီး  အင်းဝဘဏ်ကို မြန်မာ့စီးပွားရေး ကော်ပိုရေးရှင်း၏ ငွေကြေးဆိုင်ရာ စီမံခန့်ခွဲမှုအတွက် အဓိကအသုံးပြုသည့်အပြင် အခြားဘဏ်များနည်းတူ ပြည်သူများသို့ ဘဏ်လုပ်ငန်းများကိုလည်း ဝန်ဆောင်မှုပေးလျက်ရှိသည်။  

ရုံးချုပ်(ရန်ကုန်) သည် ကျောက်တံတားမြို့နယ်၊ ရန်ကုန်တိုင်း ဒေသကြီးတွင် တည်ရှိပြီး ရုံးချုပ်(နေပြည်တော်) သည် ကျိုင်းတုံလမ်း၊ အမှတ် (၃)၊ဇဝနသိဒ္ဓိရပ်ကွက်၊ ဥတ္တရသီရိမြို့နယ်၊ နေပြည်တော်တွင် တည်ရှိသည်။ ၂၀၂၃ ဇန်နဝါရီ စာရင်းအရ တိုင်းနှင့်ပြည်နယ်အသီးသီးတွင် ဘဏ်ခွဲပေါင်း (၇၂)ခုဖွင့်လှစ်ထားသည်။ 

## သမိုင်း 
အင်း၀ဘဏ်လီမိတက်ကို မြန်မာနိုင်ငံတော်ဗဟိုဘဏ်၏ ၁၅.၅.၁၉၉၇ ရက်စွဲပါ လိုင်စင်အမှတ် - မဗပ/ပီ - ၂၀(၅)( ၉၇) ဖြင့်ရင်းနှီးမြုပ်နှံဘဏ် (သို့မဟုတ်) ဖွံ့ဖြိုးရေးဘဏ်အဖြစ် ၁၉၉၇ခု နိဝင်ဘာလ ၂၈ ရက်နေ့တွင် စတင်ဖွင့်လှစ်တည်ထောင်ခဲ့သည်။ ဘဏ်ခွဲ ၇၂ ဘဏ်ထိ တိုးချဲ့ခဲ့ပြီး ဖြစ်သည်။ နောက်ဆုံးဖွင့်လှစ်သောဘဏ်ခွဲမှာ မင်္ဂလာဒုံဘဏ်ခွဲ(တပ်မတော်ဆေးတက္ကသိုလ်ရှေ့) ရန်ကုန်မြို့တွင်ဖြစ်သည်။

## ဝန်ဆောင်မှုများ 
*ငွေစုဘဏ်လုပ်ငန်း
*ငွေလွှဲလုပ်ငန်း
*Electronic Banking
*ချေးငွေလုပ်ငန်း
*International Banking
*တပ်မတော်ပြန်တမ်းဝင်အရာရှိများအတွက်လစာငွေပေးခြင်း
*ATM

## ကိုးကား 
ကဏ္ဍ:မြန်မာနိုင်ငံ၏ ဘဏ်များ
နေဝင်း၊ ဒေါက်တာ

**ဒေါက်တာနေဝင်း** သည် ဆရာဝန်၊ နိုင်ငံရေးသမား တစ်ဦးဖြစ်သည်။ ၂၀၀၈ ခုနှစ် အဖမ်းမခံရခင်ကာလတွင် တော်ဘုရားလေး(အောင်ဇေ) အမှတ်တရ စာပေဆုရွေးချယ်ရေး ကော်မတီဝင် ဖြစ်ခဲ့သည်။ဖခင်မှာ ဦးအောင်ခင်ဖြစ်သည်။ ဇနီးဖြစ်သူမှာ ဒေါ်သန္တာဖြစ်ပြီး သမီးမှာ ကျောင်းသားခေါင်းဆောင်တစ်ဦးဖြစ်သူ မဖြိုးဖြိုးအောင်ဖြစ်သည်။

## ပထမအကြိမ်ထောင်ချခံရခြင်း
၁၉၈၉ ခုနှစ်မှ ၂၀၀၅ ခုနှစ်အထိ နိုင်ငံရေးမှုဖြင့် ထောင်ချခံခဲ့ရသည်။

## ဒုတိယအကြိမ်ထောင်ချခံရခြင်း
နာဂစ်မုန်တိုင်း အပြီးတွင် မုန်တိုင်းကြောင့် ကွယ်လွန်သူများ၏ ရုပ်အလောင်းများကို သဂြိုဟ်ရန် ဆောင်ရွက်ခဲ့သည်။ ပိုင်ရှင်မဲ့ရုပ်အလောင်းများကို သဂြိုဟ်ရန် အဖွဲ့ဖွဲ့မှုကြောင့် မတရားသင်းဖွဲ့စည်းမှု အက်ဥပဒေဖြင့် စစ်အစိုးရက ဖမ်းဆီးခဲ့သည်။ ချမှတ်သော ထောင်ဒဏ်မှာ ၂နှစ်ဖြစ်သည်။ သို့သော် ၂နှစ် နှင့် ၇ လ ထောင်ကျခဲ့သည်။

## ကိုးကား
ငှက်ဆတ်

**ငှက်ဆတ်** (*Psarisomus dalhousiae*) သည် အလျား ၁၀ လက္မခန့်ရှိ၍ ဦးခေါင်းထိပ်တွင် ပြာလဲ့နေ၍ အလွန်လှပသော ငှက်ဖြစ်သည်။ အသံကျယ်လောင်သည်။ သစ်ကိုင်းဖျားတွင် နားကာ အပေါ်ဘက်သို့ ကူးလျှောက်၍ သစ်ရွက်ကြားရှိ ပိုးများကို ရှာဖွေစားသောက်သည်။ ဥများမှာ အဖြူတွင် အညိုပြောက်များ ရှိသည်။ ဟိမဝန္တာတောင်တန်းမှ ဆူမတြာကျွန်းကျွန်းအထိ စိမ်းလန်းသော တောများတွင် တွေရသည်။

## ကိုးကား
ကဏ္ဍ:အရှေ့တောင်အာရှတွင် တွေ့ရှိရသော ငှက်များ
ကဏ္ဍ:ဘူတန်နိုင်ငံတွင် တွေ့ရှိရသော ငှက်များ
ကဏ္ဍ:နီပေါနိုင်ငံတွင် တွေ့ရှိရသော ငှက်များ
ယူအေဘီဘဏ်

**ယူနိုက်တက်အမရဘဏ်** (United Amara Bank) သည် ပြည်တွင်းပုဂ္ဂလိကဘဏ်တစ်ခုဖြစ်ပြီး ၂၀၁၀ ခုနှစ်၊ ဩဂုတ်လတွင် မြန်မာနိုင်ငံအစိုးရမှ ခွင့်ပြုပေးခဲ့သော ပုဂ္ဂလိကဘဏ် (၄)ခုထဲမှ တစ်ခုဖြစ်သည်။ နောင်တွင် ယူအေဘီဘဏ်လီမိတက် (uab bank Limited) ဟု ပြန်လည်၍ အမည်ပြောင်းခဲ့သည်။
 

ဘဏ်ကို အဓိကပိုင်ဆိုင်သူမှာ ဦးအောင်သောင်း၏ သားဖြစ်သူ ဦးနေအောင်ဖြစ်သည်။ ရုံးချုပ် (ရန်ကုန်ရုံးခွဲ)သည် အမှတ်- ၅၂၀( အေ/၄ )၊ ကမ္ဘာအေးဘုရားလမ်း၊ ဗဟန်းမြို့နယ်၊ ရန်ကုန်မြို့တွင် တည်ရှိသည်။ ၂၀၁၉ ခုနှစ်၊ ဒီဇင်ဘာလတွင် ယူအေဘီ တာဝါ၊ တိုင်းမ်စီးတီး၊ ကမာရွတ်မြို့နယ်၊ ရန်ကုန်မြို့သို့ ရုံးချုပ် (ရန်ကုန်ရုံးခွဲ) အဖြစ် ပြောင်းလဲ ဖွင့်လှစ်ခဲ့သည်။

## သမိုင်း 
ယူအေဘီ (UAB) ဘဏ်ကို ၂၀၁၀ ပြည့်နှစ်တွင် ပြည်တွင်းပုဂ္ဂလိကဘဏ်အဖြစ် အောင်မြင်စွာတည်ထောင်နိုင်ခဲ့သည်။ ၂၀၁၀ခုနှစ် ဩဂုတ်လ ၁၆ရက်နေ့တွင် ယူအေဘီ (UAB) ဘဏ်၏ ပထမဆုံးဘဏ်ခွဲအဖြစ် နေပြည်တော်ဘဏ်ခွဲအားစတင် ဖွင့်လှစ်နိုင်ခဲ့ကာ ၂၀၁၇ ခုနှစ် ဩဂုတ်လအထိ ဘဏ်ခွဲအရေအတွက်ပေါင်း ၇၆ခုအထိ ဖွင့်လှစ်နိုင်ခဲ့ပြီး ဖြစ်သည်။

## မတည်ရင်းနှီးငွေ 
ခွင့်ပြုပြီး မတည်ရင်းနှီးငွေမှာ မြန်မာကျပ်ငွေ ၇၅ ဘီလီယံဖြစ်ပြီး ထည့်ဝင်ပြီး ၃၀ ကျပ်ဘီလီယံဖြစ်သည်။ 
## ဝန်ဆောင်မှုများ 
ယူနိုက်တက်အမရဘဏ်မှ ဆောင်ရွက်ပေးနေသော ဝန်ဆောင်မှုလုပ်ငန်းများမှာ အောက်ပါအတိုင်း ဖြစ်သည်။ 
* ငွေစုဘဏ်အပ်ငွေစာရင်း
* စာရင်းသေအက်ငွေစာရင်း
* စာရင်းရှင်စာရင်း
* နိုင်ငံခြားငွေလဲလှယ်ခြင်း ဝန်ဆောင်မှု
* အငှားဝယ်ယူစနစ် ဝန်ဆောင်မှု
* အခွန်အခပေးချေခြင်း ဝန်ဆောင်မှု (GIRO Payment)
* အပြည်ပြည်ဆိုင်ရာငွေလွဲလုပ်ငန်း (Western Union)
* MPU၊ Visa ၊ MasterCard တို့နှင့်ချိတ်ဆက်ထားသော ATM ကတ် ဝန်ဆောင်မှု

## ကိုးကား 
2. www.uab.com.mm တွင် သတင်းအချက်အလက် စစ်ဆေးပြီး။

ကဏ္ဍ:မြန်မာနိုင်ငံ၏ ဘဏ်များ
အာရှဖွံ့ဖြိုးရေး ရင်းနှီးမြှုပ်နှံမှုဘဏ်

**အာရှဖွံ့ဖြိုးရေး ရင်းနှီးမြှုပ်နှံမှုဘဏ်** (The Asian Infrastructure Investment Bank, AIIB) သည် တရုတ်နိုင်ငံမှ အဆိုပြု ဖွဲ့စည်းထားသည့် နိုင်ငံတကာ ငွေရေးကြေးရေး အဖွဲ့အစည်း တစ်ခုဖြစ်သည်။ နိုင်ငံပေါင်းစုံပါဝင်သည့် ယင်းဘဏ်၏ အဓိက ရည်မှန်းချက်မှာ အာရှ နိုင်ငံများရှိ အခြေခံ အဆောက်အအုံ တည်ဆောက်ရေး စီမံကိန်းများအတွက် ချေးငွေ ထောက်ပံ့ပေးရန် ဖြစ်သည်။

## ကိုးကား
မြန်မာ့ရှေ့ဆောင်ဘဏ်

thumb|ရန်ကုန် သိမ်ဖြူလမ်းပေါ်က မြန်မာ့ရှေ့ဆောင်ဘဏ်ပုံ
**မြန်မာ့ရှေ့ဆောင်ဘဏ်**သည် ၂၀၁၀ ခုနှစ် ဩဂုတ်လတွင် နိုင်ငံတော်မှ ခွင့်ပြုပေးခဲ့သော ပုဂ္ဂလိကဘဏ် (၄)ခု အနက်မှ တစ်ခုဖြစ်သည်။ ပိုင်ဆိုင်သူမှာ ထင်ရှားသော မြန်မာ့စီးပွားရေးလုပ်ငန်းရှင်တစ်ဦးဖြစ်သူ ဦးချစ်ခိုင်ဖြစ်ပြီးဧဒင်ဂရု စီးပွားရေးလုပ်ငန်းကို ပိုင်ဆိုင်သူဖြစ်သည်။ နေပြည်တော်ရုံးချုပ်မှာ အမှတ် (၁၀)၊ အဆင့်မြင့်ဈေး၊ ရာဇသင်္ဂဟလမ်း၊ ဥတ္တရသီရိမြို့နယ်၊ နေပြည်တော်တွင် တည်ရှိသည်။

၂၀၂၂ခုနှစ် ဧပြီလအထိ နောက်ဆုံးထုတ်ပြန်ချက်များအရ တစ်နိုင်ငံလုံးတွင် မြန်မာ့ရှေ့ဆောင်ဘဏ်သည် ဘဏ်ခွဲပေါင်း (၁၀၄)ခုအထိ ရှိလာခဲ့သည်။

၂၀၂၂ ခုနှစ် ဧပြီလ (၂၅ )ရက်နေ့တွင် ဘဏ်ဥက္ကဋ္ဌဖြစ်သူ ဦးချစ်ခိုင် အား ဘဏ်လုပ်ငန်းနှင့်မပတ်သတ်သော အခြားသောကိစ္စဖြင့် စစ်ကောင်စီက ထိန်းသိမ်းခဲ့ပြီးနောက် ၂၀၂၂ခုနှစ် ဧပြီလ(၂၇)ရက်တွင် ဘဏ်ဥက္ကဋ္ဌ အသစ် ပြောင်းလဲသွားပြီဖြစ်ကြောင်း မြန်မာနိုင်ငံတော်ဗဟိုဘဏ်က ထုတ်ဖော်ပြောဆိုခဲ့သည်။

မြန်မာ့ရှေ့ဆောင်ဘဏ်၏ ဘဏ်ဥက္ကဋ္ဌအသစ်ဖြစ်သူမှာ ဦးချစ်ခိုင်၏ ဇနီးဖြစ်သူ ဒေါ်ခင်စိုးဝေဖြစ်သည်။ မြန်မာနိုင်ငံတော်ဗဟိုဘဏ်က  မြန်မာ့ရှေ့ဆောင်ဘဏ် ဥက္ကဋ္ဌ အပြောင်းအလဲသည် ဘဏ်လုပ်ငန်းအတွက် စိုးရိမ်စရာမရှိသော အပြောင်းအလဲဟု ပြောဆိုခဲ့သည်။

## ကိုးကား 
ကဏ္ဍ:မြန်မာနိုင်ငံ၏ ဘဏ်များ
ငှက်ချေးမြေဩဇာ

အလယ်ပိုင်းကမ်းရိုးတန်းရှိ  ချင်ချားကျွန်းပေါ်မှ ငှက်ချေးမြေဩဇာမိုင်းတွင်း]]
ပင်လယ်ငှက်ကြီးများ စွန့်ထုတ်သော မစင်ဖြစ်၍ ငါးရိုးဖတ်များလည်း ပါရှိတတ်သည်။ ငှက်သေကောင်၊ ငါးသေကောင်များလည်း ပါရှိသည်။ တောင်အမေရိကတိုက် အနီးအပါး ကျွန်းများမှ ကျောက်ဆောင်များတွင် တူးဖော်ယူကြသည်။ နေ့တွင် သွေ့ခြောက်လျက် နိုက်ထရိုဂျင်ဓာတ်များ ပြည့်ဝလျက်ရှိရာ မြေဩဇာအဖြစ် အသုံးပြုကြသည်။ နှစ်သက်ကြာရှည်သော အခါ ယမ်းစုန်းများ ကိန်းဝင်၍ နိုက်ထရိုဂျင်နည်းပါးသွားတတ်သည်။ ၁၇၂၃-ခုနှစ်တွင် စပိန်နိုင်ငံသား အင်ကာဂါစီလာဆိုဒါဗီဂါ ဆိုသူက စတင်ဖော်ထုတ် သုံးစွဲခဲ့သည်။

## ကိုးကား
CCNA

**CCNA** (Cisco Certified Network Associate) သည် Cisco မှ အသိအမှတ်ပြုသော associate-level အောင်လက်မှတ် ဖြစ်သည်။ ထိုလက်မှတ်ကို ရရှိရန် Cisco မှတရားဝင် သတ်မှတ်ထားသော စာမေးပွဲ စင်တာများတွင် ဖြေဆိုအောင်မြင်ရန် လိုအပ်သည်။

## ပြင်ပလင့်
* Cisco CCNA Paths and Concentrations 

## ကျမ်းကိုး
ငါးဥသီး

ငါးဥသီးသည် ရှမ်းပြည်နယ်တွင် အလေ့ကျပေါက်သည်။ လူစားနိုင်သော အသီးမျိုးဖြစ်ပြီး အရသာမှာ ချဉ်ပြုံးပြုံးရှိသည်။
Steam

## Steam (သို့) မဟာဂိမ်းဈေးကွက်နှင့်ဂိမ်းအမြောက်မြားစုံစည်းရာ
Steam ဆိုသည်မှာ နိုင်ငံတကာကျွမ်းကျင်အဆင့် ဂိမ်းရေးဆွဲသူများ ထုတ်လုပ်သောဂိမ်းများကို နေ့စဉ်နေ့ည အမြဲအဆက်မပြတ် အသစ်တင်ဆက်မှုများကို ပေးဆောင်နိုင်သောနေရာဖြစ်သည်။ Steam ဂိမ်းဈေးကွက်တွင် အခမဲ့ နှင့် ဝယ်ဆော့ရသောဂိမ်းဟု (၂) မျိုးရှိသည်။

# ဂိမ်းအမြောက်အမြားကိုတစ်နေရာထဲတွင်ရနိုင်ခြင်း။ နေ့စဉ် (update) အသစ်မွမ်းမံမှုများပေးခြင်း။
# မိမိ ဆော့သောဂိမ်းမှရရှိသောပစ္စည်းများ (Items) များကို ရောင်းနိုင်ခြင်း။ (Steam Wallet ရှိရန်လိုအပ်သည်။)
# အကောင့်တစ်ခုဖန်တီးရန်လဲလိုသည်
# ရာသီအလိုက် လျှော့ဈေးများလဲရှိသည်
အိုက်စ်ဖရော့ဂ်

**ရေခဲဖား**() ဆိုသူသည် ဂိမ်းဒီဇိုင်နာတစ်ဦးဖြစ်သည်။ နာမည်ကျော် ဂိမ်းတစ်ခုဖြစ်သည့် *Warcraft III* မှ စိတ်ကြိုက်မြေပုံတစ်ခု ဖြစ်သော *Defense of the Ancients* ကို ဖန်တီးသူလည်းဖြစ်သည်။

## ကျမ်းကိုး
## ပြင်ပလင့်ခ်များ 
* DotA တရားဝင် စာမျက်နှာ 
* Dota 2  တရားဝင် ဘလော့ခ်
Sum 41

Sum 41 (ဆမ် ၄၁) သည် ကနေဒါ အခြေစိုက် ရော့ခ်တီးဝိုင်း အဖွဲ့ဖြစ်သည်။ အဖွဲ့စတင်တည်ထောင်သည့် ၁၉၉၆ မှ ၂၀၁၄ ထိ Deryck Whibley (ပင်တိုင်အဆိုတော်၊ ရသမ်ဂီတာသမား)၊ Tom Thacker (လိဒ်ဂီတာသမား၊ နောက်ခံဟာမိုနီ) နှင့် Jason McCaslin (ဘေ့စ်ဂီတာသမား၊ နောက်ခံဟာမိုနီ)  အတူပူးတွဲတည်ထောင်ခဲ့သည်။

ကဏ္ဍ:ကနေဒါ အမျိုးသား အဆိုတော်များ
ဩစတြေးလေးရှား

၏ ဒေသများ။ နယူးဇီလန်သည် ဩစတြေးလေးရှားနှင့် ပိုလီနီးရှား နှစ်ဖက်လုံးတွင် ပါဝင်သည်ဟု ဆိုနိုင်သည်။]]

**ဩစတြေးလေးရှား** () သည် အိုရှန်းနီးယား ရှိ ဒေသတစ်ခုဖြစ်သည်။ ဩစတြေးလျနိုင်ငံ၊ နယူးဇီလန်နိုင်ငံ၊ နယူးဂီနီကျွန်း နှင့် ယင်းအနားရှိ ပစိဖိတ်သမုဒ္ဒရာတွင်းရှိ ကျွန်းအချို့ပါဝင်သည်။
လိဒ်ဂစ်တာ

**လိဒ်ဂစ်တာ**ကို တစ်နည်းအားဖြင့် **ဆောလစ်ဂစ်တာ**(Solid Guitar) ဟုလည်း ခေါ်ဆိုနိုင်သည်။ လိဒ်ဂစ်တာကို လျှပ်စစ်ဂစ်တာ (Electric Guitar) ဟုလည်း လူသိများသည်။ ဂစ်တာအသံချဲစက်နှင့်သာ တီးခတ်ရန် ပုံစံထုတ်လုပ်ထားသည့်အတွက် အသံအရည်အသွေးသည် ပစ်ကပ်ပေါ်တွင်သာ မူတည်သည်။ ကြိမ်နှုန်းတုံ့ပြန်မှုမှာ လက်ပေါက်ပြား၊ ကိုယ်တည်နှင့် ပစ်ကပ်အထားအသိုပေါ် မူတည်သည်။ လိဒ်ဂစ်တာများသည် ဆီမီ-အခူးစတစ်ဂစ်တာများအား တီးခတ်ရာတွင် လွယ်ကူပြီးသက်သောင့်သက်သာ ရှိစေရန် ထုတ်လုပ်ထားသည့်အပြင် ကြိုးအထူအပါးမှာလည်း  စိတ်ကြိုက်ရွေးချယ်တပ်ဆင်နိုင်ခြင်းကြောင့် ခေတ်ပေါ်ဂစ်တာသမားတွေအားလုံးက နှစ်သက်စွာအသုံးပြုကြသည်။

## နာမည်ကြီးလိဒ်ဂစ်တာတံဆိပ်များ
#ဂစ်ဘဆင်
#ဖဲန်ဒါ
#အိုင်ဘားနက်ဇ်
#ယာမဟာ
#လိတ်ဝု တို့သည် ပြည်တွင်းသာမက ကမ္ဘာအနှံ့တွင်လည်း နာမည်ကြီးကြသည်။

## ကိုးကား
နရီချိန်စက်

**နရီချိန်စက်** () ဆိုသည်မှာ စည်းချက်ထုတ်ပေးသည့် ကိရိယာကို ခေါ်ဆိုခြင်းဖြစ်သည်။ ရှေးရိုးအတိုင်း သံပတ်ပေးရသော မက်ထရိုနုမ်းအပြင် ခေတ်မီ ဒစ်ဂျစ်တယ်အီလက်ထရောနစ် နည်းပညာဖြင့်ပြုလုပ်ထားသော မက်ထရိုနုမ်းများလည်းရှိသည်။ ယင်းကိရိယာများသည် စည်းချက် အပျော့အပြင်း အနှေးအမြန် အမျိုးမျိုးကို ထုတ်ပေးနိုင်သည်။ Boss Dr Beat အမျိုးအစားတွင် လူ၏အသံနှင့်ပါ စည်းချက်ခေါ်ပေးနိုင်သည့်အပြင် Drumstand များ၌လည်း တပ်ဆင်နိုင်သည်။ အပြည်ပြည်ဆိုင်ရာ ဂီတသင်္ကေတများတွင် မက်ထရိုနုမ်းကို အတိုအကောက်အနေဖြင့် m.m (သို့) bpm (Beat Per Minute) ဟု ပြလေ့ရှိသည်။ အသံဖမ်းစတူဒီယိုများတွင် တစ်တောက် ဟုလည်း ခေါ်ဆိုကြသည်။
ဒေတာစင်တာ

**ဒေတာ စင်တာ** ဆိုသည်မှာ ကွန်ပျူတာစနစ်များ နှင့် ၎င်းတို့နှင့် ဆက်စပ်နေသာ စနစ်များဖြစ်သည့် ဆက်သွယ်ရေး စနစ်များ နှင့် အချက်အလက်များအား သိုမှီးသိမ်းဆည်းသည့် စနစ်များကို ထားရှိရာ အဆောက်အဦးတစ်ခု ဖြစ်သည်။ ယေဘုယျအားဖြင့် အပို သို့မဟုတ် အရေးပေါ်သုံး ဓာတ်အားပေးစနစ်များ၊ အချက်အလက် ဆက်သွယ်ရေး ချိတ်ဆက်မှု အပိုများ နှင့် ပတ်ဝန်းကျင် ထိန်းညှိရေးစနစ် (ဥပမာ လေညှိခြင်း နှင့် မီးသတ်ခြင်း စနစ်များ)၊ အမျိုးမျိုးသော လုံခြုံရေး ကိရိယာများ တပ်ဆင်ထားလေ့ ရှိသည်။ လုပ်ငန်းသုံး အဆင့်လည်ပတ်နေသော ကြီးမားသည့် ဒေတာစင်တာများသည် မြို့ငယ်တစ်မြို့စာမျှ လျှပ်စစ်ဓာတ်အားကို အသုံးပြုလေ့ ရှိကြသည်။ 

## ယနေ့ခေတ် ဒေတာစင်တာများ လိုအပ်ခြင်း
အိုင်တီ လုပ်ငန်းလည်ပတ်မှုသည် ကမ္ဘာတဝှမ်းရှိ အဖွဲ့အစည်းအများစု၏ လုပ်ငန်းလည်ပတ်မှုတွင် အရေးပါသော ထောင့်တစ်နေရာမှ ပါဝင်သည်။ ကုမ္ပဏီများအတွက် အဓိက အရေးထားသော အချက်မှာ လုပ်ငန်းစဉ်ဆက်မပြတ် လည်ပတ်နိုင်စေရေးပင် ဖြစ်သည်။ ကုမ္ပဏီများ အနေဖြင့် ၎င်းတို့၏ သတင်းအချက်အလက် စနစ်အား လုပ်ငန်းလည်ပတ်ရန် အတွက် မှီခိုအားထားကြသည်။ အကယ်၍ ထိုစနစ် မရှိပါက ကုမ္ပဏီ၏ လုပ်ငန်းလည်ပတ်မှု နှောင့်နှေး သွားမည် သို့မဟုတ် လုံးဝရပ်တန့်သွားမည် ဖြစ်သည်။ ထို့အတွက်ကြောင့် အိုင်တီ လုပ်ငန်းလည်ပတ်မှု အတွက် အားကိုးရသော အခြေခံအဆောက်အအုံ တစ်ခု ပံပိုးပေးနိုင်ရန် လိုအပ်ပြီး သို့မှာသာ အနှောင့်အယှက်ဖြစ်နိုင်သော အခွင့်အလမ်း အနည်းဆုံး ဖြစ်အောင် ဆောင်ရွက်ပေးနိုင်မည် ဖြစ်သည်။။ သတင်းအချက်အလက် လုံခြုံရေးသည်လည်း အခြား အရေးပါသော အချက်ဖြစ်ပြီး ထို့အတွက်ကြောင့် ဒေတာစင်တာများသည် လုံခြုံစိတ်ချရသော ပတ်ဝန်းကျင်တစ်ခုကို ဖန်တီးပေးပြီး လုံခြုံရေး ကျိုးပေါက်မှုအတွက် ဖြစ်နိုင်ခြေ အခွင့်အလမ်းကို အနည်းဆုံး ဖြစ်အောင် ဆောင်ရွက်ပေးကြသည်။ ထို့အတွက်ကြောင် ဒေတာစင်တာများသည် ၎င်းတို့အတွင်း ထားရှိသော ကွန်ပျူတာစနစ်တို့၏ ပတ်ဝန်းကျင်ကို ဖြူစင်ရန် နှင့် အလုပ်လုပ်နိုင်စေရန် အတွက် စံနှုန်းမြင့်မားစွာ ထားရှိပေးရမည် ဖြစ်သည်။ ထိုသို့ ပြုလုပ်နိုင်ရန် အတွက် စက်ပိုင်းဆိုင်ရာ အအေးပေးစနစ်များ နှင့် ဓာတ်အားပေးစနစ်များ (အရေးပေါ်သုံး အရန်မီးစက် အပါအဝင်)ကို အပိုထားရှိပေးခြင်းသာမက ဖိုင်ဘာဆက်ကြောင်း အပိုများကို လည်း အသုံးပြုထာလေ့ ရှိကြသည်။

## ကိုးကား
စီဘီဘဏ်

**စီဘီဘဏ်** (; ယခင်အမည် သမဝါယမဘဏ်လီမိတက်) သည် ၁၉၉၂ ခုနှစ်၊ ဩဂုတ်လ (၂၁) ရက်နေ့တွင် မြန်မာနိုင်ငံတော်ဗဟိုဘဏ်၏ ခွင့်ပြုချက်ဖြင့် ဖွင့်လှစ်ခဲ့သည်။ ဘဏ်ရုံးချုပ်သည် အမှတ် (၄၆)၊ Union Financial Center Tower (UFC)၊ မဟာဗန္ဓုလလမ်းနှင့် သိမ်ဖြူ လမ်းထောင့်၊ ဗိုလ်တထောင်မြို့နယ်၊ ရန်ကုန်မြို့တွင် တည်ရှိသည်။ CB Bank ကို ဦးခင်မောင်အေး (Chairman) နှင့် ဦးကျော်သူကို  (CEO) တို့က ဦးဆောင်လုပ်ကိုင်လျက်ရှိပြီး ယခုအခါတွင် ဘဏ်ခွဲပေါင်း ၂၅၀ ကျော်ကို ဖွင့်လှစ်ထားရှိပြီး မြန်မာနိုင်ငံ၊ ထိုင်းနိုင်ငံတွင်  ATM, CRM  နှင့် ခရက်ဒစ် ကဒ် များကို စတင် အသုံးပြုသည့်ဘဏ်လည်း ဖြစ်သည်။ 

## သမိုင်းကြောင်း 
မြန်မာနိုင်ငံ ငွေရေးကြေးရေး ဥပဒေနှင့် မြန်မာနိုင်ငံတော် ဗဟိုဘဏ်ဥပဒေအရ Co-operative Bank PCL ကို ၁၉၉၂ ခုနှစ်၊ ဩဂုတ်လ (၂၁)ရက်နေ့တွင် မြန်မာနိုင်ငံတော် ဗဟိုဘဏ်၏ ခွင့်ပြုချက်ဖြင့် စတင်တည်တောင် ဖွင့်လှစ်ခဲ့သည်။ အမျိုးသားစီမံကိန်းနှင့် စီးပွားရေးဖွံ့ဖြိုးတိုးတက်မှု ဝန်ကြီးဌာန၊ ရင်းနှီးမြှုပ်နှံမှုနှင့် ကုမ္ပဏီများ ညွှန်ကြားမှု ဦးစီးဌာနမှ (၁၀-၅-၂၀၀၄) ရက်နေ့တွင် လုပ်ငန်း စတင် ဆောင်ရွက်ခွင့်လက်မှတ် ( Certificate of Commerce of Business )ကိုလည်းကောင်း၊ ဘဏ္ဍာရေးနှင့်အခွန်ဝန်ကြီးဌာန မြန်မာနိုင်ငံတော် ဗဟိုဘဏ်မှ(၂၅-၅-၂၀၀၄)ရက်နေ့တွင် ကူးသန်းရောင်းဝယ်ရေး ဘဏ်လုပ်ငန်း၊ ရင်းနှီးမြှုပ်နှံမှု ဘဏ်လုပ်ငန်း လုပ်ကိုင်ခွင့် လိုင်စင်ကိုလည်းကောင်း ထုတ်ပေးခဲ့ရာ ဘဏ်သုံးဘဏ် ပေါင်းစည်း၍ သမဝါယမဘဏ် လီမိတက်အဖြစ် (၁၅-၆-၂၀၀၄)နေ့မှ စတင်၍  ဆောင်ရွက်ခဲ့သည်။ အရောင်အသွေး မခွဲခြားဘဲ ပူးပေါင်းပါဝင်ခြင်းနှင့် အရောင်အသွေး မတူသူများကို တသားတည်းဖြစ်အောင် စည်းလုံးခြင်း အထိမ်းအမှတ်အဖြစ် သက်တန့်ရောင် (၇)ရောင်မှ ထင်ရှားသည့် အရောင်(၄)မျိုးဖြစ်သော ဝါ၊ စိမ်း၊ နီ၊ ပြာ  ပါရှိသည့် သက်တံပုံကို ရယူထားခြင်းဖြစ်သည်။

## ဝန်ဆောင်မှုများ 
* စာရင်းရှင် အပ်ငွေ – CURRENT ACCOUNT
* ငွေစုဘဏ် အပ်ငွေ – SAVINGS DEPOSIT ACCOUNT
* စာရင်းသေ အပ်ငွေ – FIXED DEPOSIT ACCOUNT
* ပြည်တွင်း ငွေလွှဲလုပ်ငန်း
* အရစ်ကျ အငှားဝယ် စနစ်
* ချေးငွေ
* အင်တာနက်မှ အခွန်အခများ ပေးဆောင်ခြင်း
* Online တွင် အရောင်းအဝယ်လုပ်ကြခြင်း
* Tele-Banking ဝန်ဆောင်မှု
* e-Banking System (Mobile Banking & Internet Banking)
* SME banking
* Credit Card/Debit Card ဝန်ဆောင်မှု 
* မိုဘိုင်းဘဏ်စနစ် 
* မိုဘိုင်းငွေပေးချေမှုစနစ် (CB Pay)
*

## နိုင်ငံတကာအသိအမှတ်ပြုဆုတံဆိပ်များ 
၂၀၁၃ ခုနှစ်
*First Travel Prepaid Card in Myanmar : The Industry Leadership Award 2013
*The industry Leadership Award for First Travel Prepaid Card in Myanmar October- 2013
၂၀၁၄ ခုနှစ်
*BEST CORPORATE BANK IN MYANMAR 2014
*Global Banking & Finance Review : Best Corporate Banking Services Myanmar Award 2014
*Global Banking & Finance Review : Best Customer Service Bank Myanmar Award 2014
*Retail Banker : Product Excellence in Debit Cards Highly Commended ,Asia Trailblazer Award 2014
*Award in Recognition of the Transformational Use of Information Technology
*First Bank in Myanmar : to be issued a licence by MASTERCARD WORLDWIDE
*BEST MERCHANT ACQUIRING : CARDS & ELECTRONIC PAYMENTS INTERNATIONAL ASIA TRAILBLAZER AWARDS 2014
*BEST INITIATIVE IN MOBILE PAYMENTS : CARDS & ELECTRONIC PAYMENTS INTERNATIONAL ASIA TRAILBLAZER AWARDS 2014

## ကိုးကား 
ကဏ္ဍ:မြန်မာနိုင်ငံ၏ ဘဏ်များ
အာရှစိမ်းလန်းမှုဖွံ့ဖြိုးရေးဘဏ်လီမိတက်

အာရှစိမ်းလန်းမှုဖွံ့ဖြိုးရေးဘဏ် (Asia Green Development Bank) သည် ၂၀၁၀ ခုနှစ် ဩဂုတ်လတွင် နိုင်ငံတော်မှ ခွင့်ပြုပေးခဲ့သော ပုဂ္ဂလိကဘဏ် ၄ ခုမှ တစ်ခုဖြစ်သည်။ နေပြည်တော် ရုံးချုပ်မှာ အမှတ် (၁၆၈)၊ သီရိရတနာ အဆင့်မြင့် ဈေး၊ ဇမ္ဗူသီရိမြို့နယ်၊ နေပြည်တော်တွင် တည်ရှိပြီး၊ ရန်ကုန်ရုံးချုပ်မှာ အမှတ်(၅၁၉) ပြည်လမ်း၊ ကမာရွတ်မြို့နယ်၊ ရန်ကုန်မြို့တွင် တည်ရှိသည်။  မြန်မာနိုင်ငံ၌ စတော့အိတ်ချိန်းတည်ထောင်ပြီးပါက ၂၀၁၅ တွင် အများပိုင်ကုမ္ပဏီအဖြစ် ပြောင်းလဲမည်ဟု ကြေညာခဲ့သည်။  ဘဏ်ကို ထူးစီးပွားရေးလုပ်ငန်းစုက ဦးတေဇမှ တည်ထောင်ခဲ့ခြင်းဖြစ်ပြီး ရှယ်ယာ၏ ၁၅ ရာခိုင်နှုန်းကို ယခင်အာဏာရှင်ဟောင်းတစ်ဦးဖြစ်ခဲ့သူ ဦးနေဝင်း၏ မြေးများဖြစ်သော ဦးကျော်နေဝင်းကို ရောင်းချခဲ့သည်။ 

## ဘဏ်အကြောင်း အနှစ်ချုပ်
အာရှစိမ်းလန်းမှုဖွံ့ဖြိုးရေးဘဏ်၏ ပထမဦးဆုံးဘဏ်ခွဲကို ဩဂုတ်လ ၆ ရက် ၂၀၁၀ ခုနှစ်တွင် နေပြည်တော်၌ အောင်မြင်စွာ ဖွင့်လှစ်ခဲ့သည်။ ယခုအခါ ဘဏ်ခွဲငယ် အပါအဝင် ဘဏ်ခွဲပေါင်း ၅၅ ဘဏ်ကို မြန်မာနိုင်ငံ အနှံ့အပြား ဖွင့်လှစ်ပြီး ဝန်ဆောင်မှုပေးလျက်ရှိသည်။

အချိန်အတို ကာလအတွင်းမှာပင် အာရှစိမ်းလန်းမှုဖွံ့ဖြိုးရေးဘဏ် အနေဖြင့် နိုင်ငံတကာဘဏ်လုပ်ငန်း လုပ်ကိုင်ခွင့် လိုင်စင်၊ ငွေလဲလုပ်ငန်း လုပ်ကိုင်ခွင့်လိုင်စင် တို့ကို ရရှိခဲ့ပြီး နိုင်ငံခြားဘဏ်လုပ်ငန်း ဌာန(၁)ခု၊ ငွေလဲကောင်တာ (၄၅)ခုဖွင့်လှစ်ထားပြီး ဖြစ်သည်။

အာရှစိမ်းလန်းမှုဖွံ့ဖြိုးရေးဘဏ်သည် ဝန်ထမ်းပေါင်း ၂၀၀၀ ကျော် ဖြင့် မြန်မာနိုင်ငံတဝှမ်းလုံး၌ ဘဏ်ဝန်ဆောင်မှုလုပ်ငန်းများကို တိုးချဲ့လုပ်ကိုင်လျက် ရှိသည်။ နောက်ထပ် ဘဏ်ခွဲ ပေါင်းများစွာကိုလည်း ထပ်မံဖွင့်လှစ်ရန် စီစဉ်လျက်ရှိသည်။

ငယ်ရွယ်၍ တက်ကြွသော အတတ်ပညာပိုင်းဆိုင်ရာတွင် ထူးချွန်သော ဘဏ်လုပ်ငန်း ကျွမ်းကျင်သူများအပြင်၊ ဘဏ်လုပ်ငန်းဆိုင်ရာ ဝါရင့်ပုဂ္ဂိုလ်များ၊ ကွန်ပျူတာ ပရိုဂရမ်မာများ၊ စက်ပစ္စည်းပိုင်းဆိုင်ရာ နှင့် ကွန်ပျူတာ ကွန်ယက်ဆက်သွယ်မှုများတွင် ကျွမ်းကျင်သူများ၊ စီမံခန့်ခွဲမှုကျွမ်းကျင်သူများ၊ ဘဏ္ဍာရေးဆိုင်ရာ ကျွမ်းကျင်သူများ၊ ဈေးကွက်ရှာဖွေရာတွင် ကျွမ်းကျင်သူများ၊ လူ့စွမ်းအား အရင်းအမြစ်ဆိုင်ရာ ကျွမ်းကျင်သူများ ပါဝင်သောစွမ်းအားစုတို့ဖြင့် ဘဏ်၏အနာဂတ်ကို တိုးတက်အောင် ဖော်ဆောင်လျက်ရှိသည်။

အာရှစိမ်းလန်းမှုဖွံ့ဖြိုးရေးဘဏ်သည် ငွေကြေးဆိုင်ရာဝန်ဆောင်မှုများ ဖြစ်သည့် ပြည်တွင်း ငွေလွှဲလုပ်ငန်း၊ ပြည်ပငွေလွှဲလုပ်ငန်း၊ ငွေလဲလှယ်မှု လုပ်ငန်း၊ ငွေစုဘဏ်လုပ်ငန်း၊ စာရင်းရှင်အပ်ငွေ၊ စာရင်းသေအပ်ငွေ၊ ငွေချေးလုပ်ငန်း၊ အငှားဝယ်စနစ်လုပ်ငန်း၊ ဘဏ်အာမခံလက်မှတ် ထုတ်ပေးခြင်း၊ အွန်လိုင်းပေါ်မှ ငွေပေးချေမှုများ၊ ကုန်သွယ်မှုဆိုင်ရာ ငွေကြေးထောက်ပံ့မှု အစရှိသည်တို့ကို ဝန်ဆောင်မှု ပေးလျက်ရှိသည်။ အာရှစိမ်းလန်းမှုဖွံ့ဖြိုးရေးဘဏ် သည် မြန်မာနိုင်ငံတော် ဗဟိုဘဏ်မှ ချမှတ်ထားသော စည်းမျဉ်း စည်းကမ်းများကို လိုက်နာ၍ ဘဏ်လုပ်ငန်းများကို ဆောင်ရွက်လျက်ရှိသည်။

## ဝန်ဆောင်မှုများ 
* အပ်နှံငွေ
**စာရင်းရှင် အပ်ငွေ – CURRENT ACCOUNT
**ငွေစုဘဏ် အပ်ငွေ – SAVINGS DEPOSIT ACCOUNT
**စာရင်းသေ အပ်ငွေ – FIXED DEPOSIT ACCOUNT
*ပြည်တွင်း ငွေလွှဲလုပ်ငန်း
*အရစ်ကျ အငှားဝယ် စနစ်
*ချေးငွေ
*အင်တာနက်မှ အခွန်အခများ ပေးဆောင်ခြင်း
*Online တွင် အရောင်းအဝယ်လုပ်ကြခြင်း
*Tele-Banking ဝန်ဆောင်မှု
*e-Banking System (Mobile Banking & Internet Banking)

## ကိုးကား 
ကဏ္ဍ:မြန်မာနိုင်ငံ၏ ဘဏ်များ
ကွာ့

**ကွာ့** ( or ) ဆိုသည်မှာ အခြေခံအမှုန်တစ်ခုဖြစ်သည်။ 
ပရိုတွန်တွင် up quark နှစ်ခု၊ down quark တစ်ခုနှင့် ဂလူယွန်တို့ပါရှိကာ ယင်းတို့ကို အားဖြင့်အတူတကွ ဖွဲ့တည်ထားသည်။
အက်မီးလ် သီအိုဒိုကော့ချား

ဆွစ်ဇာလန်နိုင်ငံသားဆေးပညာရှင် **အက်မီးလ် သီအိုဒိုကော့ချား** () သည် ၁၉၀၉ ခုနှစ်အတွက် နိုဘဲလ်ဆုကို ဆေးပညာရပ်ဆိုင်ရာ ထူးချွန်သူတစ်ဦးအဖြစ်ရရှိခဲ့သည်။ သူသည်လည်ပင်းကြီးရောဂါကိုကုသရန် သိုင်းရျွိုက်ဂလင်းကို ပထမဦးဆုံဖယ်ထုတ်ခဲ့သော ခွဲစိတ်ဆရာဝန်ဖြစ်ပြီး "Father of Thyroid Surgery" ဟုထင်ရှားခဲ့သူလည်းဖြစ်သည်။
စီဒီဓာတ်ပြား

စီဒီ ချပ်ပြားများကို ၁၉၈၀ ပြည့်နှစ်တွင် Philips နှင့် ဆိုနီကုမ္ပဏီတို့က စတင်တီထွင်ထုတ်ခဲ့သည်။
ဝီလီယမ် ဖရန့်စစ် ဂျီအော့ခ်

ကနေဒါနိုင်ငံသား ဓာတုဗေဒပညာရှင်  **ဝီလီယမ် ဖရန့်စစ် ဂျီအော့ခ်** () သည် "ဓာတုနည်းနှင့်ပတ်သက်သည့် အပူအားနှင့်လှုပ်ရှားမှု ဆက်စပ်သောအကြောင်းအချက်များ" ကိုသုတေသနပြုလေ့လာခဲ့သည်။ သူသည်အလွန်နိမ့်သောအပူချိန်တွင် ဒြပ်ပစ္စည်းများ၏ လှုပ်ရှားမှုနှင့် ဂုဏ်သတ္တိတို့ကိုဖော်ထုတ်ခဲ့သူဖြစ်သည်။

## နိုဘယ်ဆု 
* William Francis Giauque သည် အပူချိန်သုညအနေထားတွင် ဒြပ်ပစ္စည်းများ၏ဂုဏ်သတ္တိကိုလေ့လာဖော်ထုတ်နိုင်ခဲ့သူဖြစ်သည်။
* သူသည် ၁၉၄၉ ခုနှစ်တွင် ဓာတုဗေဒပညာရပ်ထူးချွန်သူအဖြစ် နိုဘဲလ်ဆုချီးမြှင့်ခြင်းခံရသည်။
မဂ္ဂလန်တိမ်

**မက်ဂျလစ်နစ် တိမ်တိုက်**နှစ်ခု (သို့မဟုတ် *နက်ဗျူလေး မက်ဂျလင်*) သည် ပုံစံအတည်တကျမရှိသော ဂယ်လက်ဆီပု (သို့မဟုတ်) အရန်ဂယ်လက်ဆီ ဖြစ်သည်။ ယင်းသည် တောင်ဘက်ကောင်းကင်တွင်တည်ရှိပြီး Local Group ၏ အဖွဲ့ဝင်ဖြစ်ကာ နဂါးငွေ့တန်း ဂယ်လက်ဆီအား ဗဟိုပြုကာလှည့်ပတ်နေသည်။ သူတို့နှစ်ခုစလုံးသည် ဘားတန်းပုံစံဖြစ်သောကြောင့်
တခါတရံ ယင်းတို့အား မက်ဂျစ်လစ်နစ် ခရုံပတ်ပုံစံ ဂယ်လက်ဆီများအဖြစ် ပြန်လည်းခွဲခြားသည်။ ဂယ်လက်ဆီနှစ်ခုမှာ 

* ကြီးမားသော မက်ဂျလစ်နစ် တိမ်တိုက် (LMC)
* သေးငယ်သော မက်ဂျလစ်နစ် တိမ်တိုက် (SMC)

## သမိုင်း
မက်ဂျလစ်နစ် တိမ်တိုက်များအား ပိုလီနီဆီယံဟု လူသိများကြပြီး လမ်းပြအမှတ်အသားများ ဖြစ်ကြသည်။ မက်ဂျလစ်နစ် တိမ်တိုက်အား အာရှ အနောက်ဘက်ခြမ်းတွင် ပထမရာစုနှစ်ကတည်းက သိထားကြသည်။ ကြီးမားသော မက်ဂျလစ်နစ် တိမ်တိုက်ကိုမူ ပါရှန်းလူမျိုး နက္ခတ္တပညာရှင် AI Sufi မှအမည်ပေးခဲ့သည်။ သူ၏ *Book of Fixed Stars* ဟူသောစာအုပ်တွင် မှတ်သားခဲ့သည်မှာ တိမ်တိုက်အား အာရေဘိယနှင့် ဘဂ္ဂဒတ်မြို့မှ မမြင်ရပေ။

## သွင်ပြင် လက္ခဏာများ
## မီနီ မက်ဂျလစ်နစ် တိမ်တိုက်
## ကျမ်းကိုး
ပုထိုးသားများဂူဘုရား

*​စေတီပုထိုးအမှတ်=၁၆၁၅/၉၁၃

**ပုထိုးသားများဂူဘုရား**သည် မြန်မာနိုင်ငံ၊ မန္တလေးတိုင်းဒေသကြီး၊ ပုဂံတွင် တည်ရှိသည်။ (၁၀)ရာစုခေတ်က ညောင်ဦး စောရဟန်းမင်း၏ ကောင်းမှုဟု အစဉ်အလာရ မှတ်ယူကြလေသည်။ သို့ရာတွင် ဂူဘုရားပုံသဏ္ဌာန်ကို ထောက်၍လည်းကောင်း၊ အတွင်းနံရံရှိ မွန်စာတန်းများကို ထောက်၍လည်းကောင်း ဂူဘုရားတည်သော ခေတ်ကာလကို ၁၁ ရာစုခေတ်နှောင်းဟု သုတေသီများက ခန့်မှန်းကြလေသည်။

## ဗိသုကာ လက်ရာများ 
ပုထိုးသားများဂူဘုရားသည် ထူပါ (ပုထိုး) ပေါက်ဂူ ဘုရားဖြစ်သည်။ တိုက်မ (ဂန္ဓကုဋိ) သည် စတုရန်းပေ ကိုးဆယ်ကျယ်သည်။ တစ်ဖက်တစ်ချက်တွင် ဇာပေါက်ပြတင်း ငါးခုစီရှိ၏။ အာရုံခံတန်ဆောင်းသည် ကျယ်ပြန့်၍ စတုရန်းပေ ရှစ်ဆယ့်နှစ် ရှိသည်။ အာရုံခံမုခ်သည် အရှေ့ဘက်သို့ လှည့်သည်။ မုခ်ပေါက် သုံးခုရှိ၍ မုခ်တံကဲများ တင့်တယ်လှပေသည်။

တိုက်မအထက် အလယ်ဗဟိုတွင် ပုထိုးတည်ထားလေသည်။ တည်ထားပုံမှာ မိုးလျှော၊ ပစ္စယာသုံးဆင့်၊ ထို့နောက် ဆယ့်နှစ်မြှောင့်ရှိ ခေါင်းလောင်းပုံ၊ ထိုနောက် ဓာတ်တော်တိုက်၊ ဖရုံတုံးခံပြီးလျှင် ဆယ့်နှစ်မြှောင်ရှိ ထီးရစ် (ဆတ္တဝလီ) ပေါက်ထားလေသည်။ ထိုအလယ်ပုထိုးကြီးအပြင် တိုက်မအထက်၌ ပုထိုးငယ်များလည်းရှိသည်။ ထိုကြောင့် ပုထိုးသားများဟု အမည်တွင်ခဲ့ဟန် တူလေသည်။ ဤတွင် သုတေသီအချို့ကမူ ပုထိုးသားများဟူသော ဝေါဟာရသည် စည်ပင်တိုးပွားခြင်း အနက်ထင်သည်။ ထိုဂူဘုရားသည် ပုဂံခေတ်ဦးဂူဘုရား ဖြစ်သည်နှင့်အညီ ဗုဒ္ဓသာသနာ စည်ပင်တိုးပွားလာခြင်း သဘောဆောင်သည်ဟု ဖွင့်ဆိုကြလေသည်။

ဂူဘုရားအတွင်း၌ စင်္ကြပတ်လမ်း ရှိသည်။ နံရံတွင် မွန်ဘာသာကမ္ဗည်းထိုး ဗုဒ္ဓဝင်ဆေးရေးကားများ ရှိ၏။ သာဓကအားဖြင့် ကာလဒေဝီလ ရသေ့က သိဒ္ဓတ္ထမင်းသား ဘုရားဖြစ်မည်ဟု နိမိတ်ဖတ်ဟန်၊ သိဒ္ဓတ္ထမင်းသား လှေကစားဟန်၊ မြတ်စွာဘုရား ယမိုက်ပြဋိဟာ ပြဟန် ပန်းချီများ ဖြစ်သည်။ တစ်ဖန် တိုက်မ အထက်ရှိ ဂူငယ်များတွင်လည်း ကန်တော့ဟန်မူ နေသော မင်းရုပ်ပုံ ဆေးရေးပန်းချီများ ရှိလေသည်။

ဂန္ဓကုဋိအတွင်း ဝင်လိုက်သော်ကား တင်ပျဉ်ခွေ ရုပ်ပွားဆင်းတုကြီးကို ဖူးမြင်ရလိမ့်မည်။

## ကိုးကား
မီးမလောင်ကျောင်း

မီးမလောင်ကျောင်းသည် နရပတိစည်သူ (၁၁၇၄ - ၁၂၁၁) ၏ ကောင်းမှုဟု ဆိုကြလေသည်။ ထိုဂူဘုရားကို နှောင်းခေတ်များတွင် ပြုပြင်မွမ်းမံခဲ့ ကြသည်။
*သာသနိကအဆောက်အအုံအမှတ်=၁၆၁၁/၉၁၉
## ဗိသုကာလက်ရာ 
အောက်ခြေအုတ်ခုံ၏ ထုထည်သည် ခိုင်ခံ၏။ တဆယ့်သုံးပေ မြင့်သည်။ အုတ်ခုံပေါ်တွင် တည်ထားသော ဂူဘုရားသို့ လှေကားအမြင့်ဖြင့် တက်ရလေသည်။ ဤသည်မှာ မီးဘေး၊ ရေဘေးစသော ဘေးအန္တရာယ်အသီးသီးမှ ကင်းဝေးရအောင် စီမံခဲ့ခြင်းပေလောဟု တွေးတောစရာ ဖြစ်လေသည်။ အမှန်စင်စစ် ပုဂံဒေသသည် ပူပြင်းခြောက်သွေ့၍ မီးရန်နှင့် မကင်း။ ဤသည်ကို ရည်၍လည်း ပုဂံဒေသကို အချို့က တတ္တဒေသဟူ၍ အမည်ပေးခဲ့ဟန် တူသည်။ ၁၂၂၅ ခုနှစ်တွင် ပုဂံသည် မီးဘေးအကြီးအကျယ်ကြုံခဲ့ဖူးသည်။ 
ဂူအထက်ရှိ အလုပ်အဆောင်မှာမူ ထောင်တုရင်များဖြင့် အမိုးအဆင့်ဆင့် တန်ဆာဆင်ထားခြင်းပင် ဖြစ်၏။ ထိုအထက်တွင် စေတီငယ်တစ်ဆူ တည်ထားသည်။ ဂူအတွင်းသို့ ဝင်လိုက်သော်ကား နှောင်းခေတ်တွင် ထုလုပ်ထားသော တင်ပျဉ်ခွေဆင်းတု တစ်ဆူကို ဖူးမြင်နိုင်လေသည်။ 

## ကိုးကား
၁၀၈တောင်ဘုရား (ဂမုန်းပေါင်းစေတီတော်)

ပုသိမ်မြို့အနီး ကန်ကြီးထောင့်မြို့နယ်မှ ၄မိုင်အကွာ ထိန်တပင်ကျေးရွာအနီးတွင် သွားရောက်ဖူးမြော်နိုင်သည်။
၎င်း ကန်ကြီးထောင့်ဖလုံးအိုင် (၁၀ဂ)တောင် ဂမုန်းပေါင်း တစ်ထောင်စေတီတော်ကို ဆရာတော်ဦးဉာဏောဒယ တည်ထားကိုးကွယ်ထားပြီး အများပြည်သူများလွပ်လပ်စွာ လာရောက်ဖူးမြော်နိုင်သည်။ ပုသိမ်မြို့မှလာလျှင် ကန်ကြီးထောင့်မြို့မှ ဘဲဂယက်ရွာ သို့သွားကာ ဘဲဂယက်မှတဆင့် ထိန်တပင်ကျေးရွာအနီးတွင် ဖူးမြော်နိုင်သည်။

ဆရာတော်ဦးဉာဏောဒယ သည် ဘုန်းတန်ခိုးကြီးမားသော ဆရာတော်တစ်ပါးဖြစ်သည်။ ပုသိမ်မြို့သို့ရောက်လျှင် မဖြစ်မနေဖူးမြော်သင့်သော တန်ခိုးကြီးစေတီတော်တစ်ဆူ ဖြစ်သည့်အပြင် ဆရာတော်ဦးဉာဏောဒယ၏ မပုပ်မသိုးသော ရုပ်ကလာပ်တော်ကိုလည်း ဖူးမြော်နိုင်သည်။ 

၎င်းဂမုန်းပေါင်းစေတီတော်သည် ဝင်္ဂဘာကဲ့သို့တည်ဆောက်ထားပြီး အထပ်ပေါင်းများစွာတည်ရှိသည်။ ဂမုန်းပေါင်းစေတီတော် အနီးတွင် ဖာလုံနတ်ရေကန်တည်ရှိပြီး ၎င်းရေကန်အား ဖာလုံနတ်နှင့် ၎င်း၏သမီးတော် ၃ပါးက စောင့်ရှောက်သည်ဟုလည်း ယုံကြည်ကြသည်။ ဖာလုံနတ်ရေကန်သည် အကျယ်အားဖြင့် ၃ဧကခန့်ရှိပြီး ရေများမှာလည်း အလွန်ကြည်လင်ပါသည်။ ၎င်းရေကန်တူးဖော်စဉ်က လှေတစ်စင်း တူးဖော်ရရှိပြီး ၎င်းလှေကိုလည်း ဖာလုံနတ်ရေကန်အတွင်းတွင် ထားရှိသည်။ ဒေသခံများ၏ အဆိုအရ ၎င်းနတ်ရေကန်တည်ရှိရာနေရာသည် တစ်ချိန်က ပင်လယ်ဖြစ်သည်ဟုလည်း ပြောဆိုကြသည်။

ဖာလုံနတ်ရေကန်၏ အနီးတွင် ဉာဏ်တော် ပေ၂၀ခန့်ရှိသော မနုဿီဟခြင်္သေ့၏ ရုပ်တုကိုလည်းတည်ထားကိုးကွယ်ထားသည်။ နေ့လယ်စာအတွက် ဘုရားပွဲဈေးတန်းတွင် စားသောက်ဆိုင်များ
ရှိသကဲ့သို့ ဓမ္မဒါန ထမင်းစားရုံတွင်လည်း နေ့စဉ်အလှူရှင်များ၏အလှူတော်များကြောင့် ဆရာတော်ကြီး၏ မေတ္တာထမင်း၊ သိဒ္ဓိဟင်းတို့ကိုသုံးဆောင်နိုင်သည်။ ဂမုန်းပေါင်းစေတီတော်မှအပြန်တွင် ကန်ကြီးထောင့်မြို့နယ်ရှိ လောကမှန်ကူစေတီတော်ကိုလည်း ဝင်ရောက်ဖူးမြော်နိုင်သည်။

## ကိုးကား
စာရေးဆရာ သင်းပြန့်ကြာ၏ ကန့်ကြီးထောင့် ညောင်ပင်သာဆရာတော်ဘုရားကြီးအကြောင်း တစ်စေ့တစ်စောင်း

ဆရာတော်ကြီး၏ မိန့်ဆိုချက်များ

ဘုရားဖူးများ၏ကိုယ်တွေ့ ဇာတ်လမ်းများ
အပယ်ရတနာဘုရား

**အပယ်ရတနာဘုရား**သည် မြန်မာနိုင်ငံ၊ မန္တလေးတိုင်းဒေသကြီး၊ ပုဂံ၊ မြင်းကပါရွာ တောင်ဘက် ပုဂံမြို့သစ်သို့ သွားသော လမ်းဘေးတွင် တည်ရှိသည်။ စေတီပုထိုးအမှတ်မှာ ၁၂၀၂/၅၄၀ ဖြစ်သည်။

## ဘုရားသမိုင်း 
စောလူးမင်း (၁၀၇၇ - ၁၀၈၄)က ကျန်စစ်သားကို မျက်သဖြင့် ထွက်ပြေးတိမ်းရှောင်နေသည့်အခါ ချစ်သူအပယ်ရတနာလာ၍ စောင့်နေကျနေရာတွင် ကျန်စစ်သားမင်း( ၁၀၈၄-၁၁၁၃)က ဘုရားတစ်ဆူ တည်ထားသည်။ ထိုကြောင့် အပယ်ရတနာ အမည်တွင် ရစ်သည်ဟု ဆိုကြလေသည်။ နောက်ပိုင်းတွင် ရေးသည် မင်စာတစ်ခုတွင်မှု ထိုဂူဘုရားကို အပယ်ရတနာကိုယ်တိုင် တည်သည်ဟု တွေ့ရလေသည်။

## ဗိသုကာလက်ရာများ 
အပယ်ရတနာဘုရားသည် နဂါးရုံဘုရားနှင့် မဝေးလှ။ နဂါးရုံဘုရားမှာကဲ့သို့ပင် ဂူအထက် အမိုးထောင့်စေတီများ၊ ပစ္စယာအဆင့်များ၊ ဆင်ခြေလျှော အမိုးများရှိသည်။ ခေါင်းလောင်းပုံနှင့် သပိတ်မှောက်အထက်၌ ဖရုံတုံးခံပြီး ဖောင်းရစ်တက်သည်။ ကလသာအိုးသဏ္ဌာန် ထောင့်စေတီငယ်များ ရှိသည်။ နဂါးရုံဘုရားမှာကဲ့သို့ ကွမ်းထောင်မရှိချေ ။ ဤဂူဘုရားမှာ ထူပါရုံပေါက်ဂူဘုရား ဖြစ်သည်။ မြောက်ဘက်မျက်နှာပြုနေသော အာရုံခံခန်းမှ၌ မုခ်ပေါက် သုံးခုရှိသည်။ ယင်းမှတစ်ဆင့် ဘုရားဆောင်တိုက်မှသို့ ဝင်ရသည်။ လိုဏ်ဂူပတ်လည်တွင် ကျောက်အုတ်ပြင်တင်းများ၌ မုခ်တံကဲများဖြင့် တင့်တယ်လှပစွာ တည်ထားလေသည်။

လိုဏ်ဂူအတွင်း ခန်းမ၌ ဘူမိဖဿမုဒြာ အနေအထားဖြင့် အုတ်ဆင်းတုတော်တစ်ဆူ ရှိသည်။ အပယ်ရတနာဘုရားအတွင်း၌ အာရုံခံနှင့် ပတ်လည်စင်္ကြံမုခ်ခုံးနံရံများ တည်ဖွဲ့ပုံမှာ ဆန်းကြယ်သည်။ နံရံတစ်ဖက်ရှိ ပြတင်းသုံးပေါက်မှ အလင်းရောင်မှိန်မှိန် ရသဖြင့် နံရံဆေးရေးပန်းချီများကို မြင်နိုင်သည်။ ဤဂူဘုရားမှ ဆေးရေးပန်းချီများတွင် ဗောဓိသတ္တဘုရားလောင်းဖြစ်သော *လောကနာထ ဟူ၍လည်းခေါ်သော အဝလောကိတေသွာရ ၏ ပုံ*ကို ရေးဆွဲထားသည်။ ဘုရားလောင်းသည် လက်ဝဲလက်တွင် ကြာပန်းတစ်ခုကိုကိုင်လျက် လက်ယာလက်သည် ဝရဒမုဒြာ အနေအထားဖြင့် လက်ဝါးကိုဖြန့်လျက် ကြာပွင့်ချပ်တစ်ခုပေါ်တွင် ထိုင်နေလေသည်။ ဗုဒ္ဓပုံများသာမက မဟာယာနဗုဒ္ဓဘာသာဆိုင်ရာ ရသေ့ပုံ၊ နတ်အမျိုးမျိုးပုံ၊ ဗြဟ္မာ၊ သီဝ၊ ဗိဿနိုးနှင့် အခြားဗြဟ္မဏအယူဝါဒ ဆိုင်ရာ ပုံများကိုလည်း တွေ့ရသည်။ ရှေးဟောင်း မွန်မင်စာနှင့် ဗုဒ္ဓဝင်ဇာတ်ကွက်ပုံများကိုလည်း အရှေ့ဘက်ဆောင်၌ တွေ့နိုင်လေသည်။ အပယ်ရတနာဘုရား ၏ ထူးခြားချက်တစ်ခုမှာ မဟာယာန၊ ဗြာဟ္မဏအယူဝါဒ များဆိုင်ရာ နံရံဆေးရေး ပန်းချီများကို အခြားဂူဘုရား တို့ထက်ပို၍ တွေ့ရခြင်း ဖြစ်လေသည်။

## ကိုးကား
မယ်ဇယ်တန်း

**မယ်ဇယ်တန်း** သည် အမရပူရ အရှေ့ဘက် တောင်သမန်အင်းစောင်းတွင် တည်ရှိသည်။ အေဒီ ၁၈၇၅-ခန့်က ရေချမ်းဒါယကာ ဦးကြီး၊ ဒေါ်အိုတို့မှ စိုက်ပျိုးခဲ့ပြီး မူလမယ်ဇယ်ပင် အရေအတွက် ၁၀၃-ပင် ရှိခဲ့သည်။ ယခု ၉၅-ပင် ရှိသည်။ အမရပူရ တောင်သမန်အင်း အနောက်မြောက်ဘက် လင်းဇင်းတံတားနှင့် ဦးပိန်တံတားအကြား တည်ရှိသည်။ 

## ကိုးကား
တောင်သမန်အင်း

**တောင်သမန်အင်း**  သည် အမရပူရမြို့ အရှေ့ဘက်ရှိ အလွန်ထင်ရှားသော အင်းကြီးတစ်ခုဖြစ်သည်။ အင်းကြီးအား ဖြတ်ဆောက်ထားသည့် ဦးပိန်တံတားမှာ အလွန်ထူးခြားလှသော သစ်လုံးတံတားဖြစ်သည်။ အင်းဘေးတွင် ကျော်ကြားသော မယ်ဇယ်ပင်တန်းကြီးများ ရှိသည်။ 

## ကိုးကား
တော်သမန်တိုက်

## တော်သမန်တိုက်
မန္တလေးမြို့ရှိ ထင်ရှားသော ကျောင်းတိုက်ကြီး တစ်ခုအမည်။ မေဃဝတီ တောင်သမန်တိုက်ဟု အမည်ရှိသည်။ မန္တလေးအနောက်ပြင် ၈၉-လမ်း၊ ကျောက်ဆစ်မီးသတ်၏မြောက်ဘက်တွင် တည်ရှိသည်။  
## ကိုးကား
စိုးမင်းကြီးကျောင်း

စိုးမင်းကြီးကျောင်းသည် မြင်းကပါရပ် နဂါးရုံဘုရားနှင့် အပယ်ရတနာဘုရားနှင့် မနီးမဝေး ပုဂံမြို့သစ်သို့သွား လမ်းမကြီး နံဘေးတွင် တည်ရှိသည်။ 

## ကျောင်းတည်ဆောက်ပုံ 
ပုဂံခေတ်တွင် ဗုဒ္ဓဆိုင်ရာ ပုထိုးစေတီဂူဘုရားများနှင့် ဓမ္မဆိုင်ရာ ပိဋကတ်တိုက်များ သံဃဆိုင်ရာကျောင်းများကို ဆောက်လုပ်လှူဒါန်းခဲ့ကြလေသည်။ ရဟန်း၊ သံဃာတော်များအတွက် ဥတုသုံးလီပျော်ပိုက် သီတင်းသုံးနေထိုင်ရန် အရိပ်အာဝါသနှင့် ပြည့်စုံသော ကျောင်းများကို သစ်သားဖြင့်လည်းကောင်း၊ အုတ်အင်္ဂတေတို့ဖြင့်လည်းကောင်း ဆောက်လုပ်ခဲ့ကြသည်။ အုတ်နှင့်ဆောက်သော ကျောင်းကို ကုလားကျောင်း ခေါ်၍ ထိုအဆောက်အအုံများကိုသာ ပုဂံ၌ တွေ့ရတော့သည်။ 

ယင်းကုလားကျောင်းများတွင် ပုံစံသုံးမျိုး ကွဲပြားသည်။ 
*ပုံစံ - ၁။   ။ လေးထောင်ပန္နက်ရိုးရိုး အုတ်နှစ်ထပ်တိုက်အတွင်း ဗဟို၌ အုတ်အခန်းကျဉ်းကျဉ်းပါသည်။
*ပုံစံ - ၂။   ။ အနည်းငယ် ထူးခြားလာသည်။ လေးထောင့်ပန္နက် အလယ်ဗဟို ခန်းမ၏ ဘေးသုံးဖက်၌ အခန်းငယ်များနှင့် စင်္ကြလမ်းရှိသည်။ 
*ပုံစံ - ၃။   ။ ပို၍ ထူးခြားလာသည်။ စတုရန်းပုံ (သို့မဟုတ်) စတုဂံပုံ ပန္နက် အတွင်း၌ ကျယ်ဝန်းသည့် ခန်းမရှိ၍ ဗဟိုခန်းမကို အခန်းကျဉ်းကလေးများ ပတ်ရံနေ၏။

စိုးမင်းကြီးကျောင်း ပုံစံသည် တတိယပုံစံမျိုးဖြစ်သည်။ ပန္နက်ပုံမှာ စတုရန်းဖြစ်သည်။ အရှေ့ဘက်၌ အာရုံခံခန်းမရှိ၍ အနောက်ဘက်၌ နှစ်ထပ်တိုက် ဘုရားဆောင်ရှိသည်။ အလယ်ဗဟို၌ ခန်းမကြီးရှိ၍ တောင်ဘက်မြောက်ဘက် တစ်လျှောက်တွင် အခန်းကျဉ်းကလေးများ ဖွဲ့ထားသည်။ အရှေ့တောင်ထောင့် တနေရာတွင် အမိုးဆီသို့ တက်နိုင်သည့် လှေကားတစ်ခုရှိ၏။ အမိုးသည် သစ်သားဖြင့် ဆောက်လုပ်ထားပြီး ပြန့်နေဟန် ရှိလေသည်။  

## ကိုးကား
သီအိုလော်ဂျီ

**သီအိုလော်ဂျီ** သည် နတ်ဘုရားတို့၏ အတွေးအခေါ်နှင့် သူတို့၏ သဘာဝများကို လေ့လာသော ဘာသာရေးယုံကြည်မှုဆိုင်ရာလေ့လာမှု ပညာရပ်တစ်ခုဖြစ်သည်။
ဦးကဝိ

*ဆရာတော် ဦးကဝိ (စွန်းလွန်းဆရာတော်)
*ဗြဟ္မဏပုဏ္ဏားဗေဒင်ပညာရှိ ဦးကဝိ
ကဝိ၊ ဦး (ဗြဟ္မဏပုဏ္ဏားဗေဒင်ပညာရှိ)

## ဗြဟ္မဏပုဏ္ဏားဗေဒင်ပညာရှိ ဦးကဝိ
ကုန်းဘောင်ခေတ်နှောင်းနှင့် ကိုလိုနီခေတ် မန္တလေးတွင် ထင်ရှားခဲ့သော ဗြဟ္မဏပုဏ္ဏားဗေဒင်ပညာရှိကြီး ဖြစ်သည်။ ဖခင်မှာ ဘာနီနာထ ဖြစ်၍ ဦးစိန္တာ၏ ညီအရင်းဖြစ်သည်။ မြန်မာသက္ကရာဇ် ၁၂၄၆ အစ်ကိုဖြစ်သူနှင့်အတူ နန်းတွင်းပညာရှိ ခန့်အပ်ခြင်း ခံရသည်။ သီပေါမင်းပါတော် မူသောအခါ ဗေဒင်ပညာဖြင့် အသက်မွေးဝမ်းကျောင်း ပြုခဲ့ပြီး မန္တလေး၌ အထူးထင်ရှားခဲ့သည်။ နောင်တွင် အိန္ဒိယနိုင်ငံသို့ သွားရောက် နေထိုင်ခဲ့ပြီး မင်းစိုးရာဇာ ဘိသိက်ပွဲများတွင် ပါဝင်ဆောင်ရွက်ခဲ့ရင်း အိန္ဒိယတွင်ပင် ကွယ်လွန်ခဲ့သည်။  
## ကိုးကား
ဦးကာက

## ဦးကာက (လက်ဖက်ခြောက်)၁၈၈၂-၁၉၇၀
မန္တလေးမြို့မှ ထင်ရှားသော လက်ဖက်ခြောက်လုပ်ငန်း ပိုင်ရှင်ကြီးတစ်ဦး ဖြစ်သည်။ အမည်ရင်းမှာ **ဦးဇောတိက** ဖြစ်သည်။ အေဒီ ၁၈၈၂-ခု၊ အောက်တိုဘာလ ၂၄ ရက်နေ့တွင် တရုတ်နိုင်ငံ၊ ဖူကျင့်ပြည်နယ်၊ ချင်ချင်းရွာတွင် မွေးဖွားခဲ့သည်။ ဖခင်မှာ ကျောင်းဆရာကြီးဖြစ်၍ စာပေကောင်းစွာ သင်ခဲ့ရသည်။ ၁၈၉၉-ခု၊ အသက် ၁၇-နှစ်အရွယ်တွင် အစ်ကိုရှိရာ မြန်မာနိုင်ငံ သထုံမြို့သို့ ရောက်ရှိခဲ့၍ ၁၉၀၅-ခုတွင် သထုံမှ ပအိုဝ်းတိုင်းရင်းဆေးဆရာကြီး ဦးရွှေလေး၏ သမီး ဒေါ်စိန်နှင့် လက်ဆက်ခဲ့သည်။ ၁၉၁၂-ခုတွင် မန္တလေးမြို့သို့ ပြောင်းရွေ့လာခဲ့ပြီး **အင်စီး**တိုက် ကုန်ဝယ်စာရေး၊ ယုန်ချောင်ပွဲရုံ စာရေးကြီးအဖြစ် ၈-နှစ် လုပ်ကိုင်ခဲ့ပြီး ၁၉၂၆-တွင် ဟုန်ဟိတ်ပွဲရုံကို ထူထောင်နိုင်ခဲ့သည်။ ဂျပန်ဝင်ကာနီးတွင် ဂျပန်ပစ္စည်းများ သပိတ်မှောက်ရေးအသင်း ထူထောင်ခဲ့၍ ဂျပန်အစိုးရက လူသတ်ဝရမ်း ထုတ်သဖြင့် သားသမီးများကို ကျောက်မဲပို့ကာ တရုတ်ပြည်သို့ တိမ်းရှောင်ခဲ့သည်။ စစ်ပြီးနှစ်နှစ်အကြာ ဝါးတန်း ဦးကျော်၏ အကူအညီဖြင့် မြန်မာပြည်သို့ ပြန်ရောက်၍ မန္တလေးတွင် ပွဲရုံကို ပြန်ဖွင့်ခဲ့သည်။ ၁၉၆၁-ခုနှစ်တွင် အမရပူရ မဟာဂန္ဓာရုံဆရာတော်၏ ဗုဒ္ဓစာပေများဖတ်၍ ကြည်ညိုလွန်းလှသဖြင့် လူတွေ့ဖူးရာမှ ထေရဝါဒ ဗုဒ္ဓဘာသာကို တွေ့ရှိပြီး မိသားစုကိုပင် ဗုဒ္ဓဘာသာ မြန်မာများကဲ့သို့ ကျင့်ကြံနေထိုင်ရန် ဆုံးမခဲ့သူ ဖြစ်သည်။ သားသမီး ဆယ်ဦးရှိခဲ့ပြီး ၁၉၇၅-ခုနှစ်၊ စက်တင်ဘာလ ၂၂ ရက်တွင် အောင်တော်မူခြံ၌ ကွယ်လွန်ခဲ့သည်။  
## ကိုးကား
စိမ်းညက်အစ်မဘုရား

*စေတီပုထိုးအမှတ် = ၁၀၈၅/၄၅၇
**စိမ်းညက်အစ်မဘုရား**သည် မြန်မာနိုင်ငံ၊ မန္တလေးတိုင်းဒေသကြီး၊ ပုဂံတွင် တည်ရှိသည်။ စိမ်းညက်ညီအစ်မ ဘုရားများတွင် *စိမ်းညက်အစ်မဘုရား*သည် *လိုဏ်ဂူဘုရား*ဖြစ်ပြီး ထိုဘုရား အနီးရှိ *ညီမ ဘုရား*သည်ကား *စေတီ*ဖြစ်လေသည်။  ဘုရားနှစ်ဆူစလုံး အုတ်တံတိုင်းတစ်ခုအတွင်းမှာ တည်ရှိသည်။ 

## စေတီသမိုင်း 
၁၁ ရာစုက **စိမ်းညက်မိဖုရား** တည်ထားကိုးကွယ်ကြောင်း အစဉ်အလာဆိုခဲ့ကြသည်။ သို့သော် ဗိသုကာလက်ရာမူ ၁၃ ရာစုလက်ရာ ဖြစ်တန်ရာသည်ဟု ဆိုကြလေသည်။ 
## ဗိသုကာလက်ရာများ 
ဂူဘုရားလေးမျက်နှာ၌ အဝင်မုခ်လေးခုရှိသည်။ အရှေ့မျက်နှာမုခ်သည် အဝင်အာရုံခံမုခ်ဖြစ်သည်။ ဂူဘုရားတွင် ပစ္စယာလေးဆင့်ပါ၏။ အောက်ဘက်ပစ္စယာ သုံးဆင့်၌ နတ်လှေကားများ တပ်ဆင်ထားသည်။ ပစ္စယာများ အထက်တွင် ကွမ်းတောင် ရှိလေသည်။ 

မုခ်လေးခုစလုံးတွင် စုလစ်သုံးခုစီဆင့်၍ တန်ဆာဆင်ထား၏။ စုလစ်များတွင် ရုပ်တု၊ ရုပ်ကြွများဖြင့် တန်ဆာဆင်ထားခဲ့သော်လည်း ယခုအခါ အတော်အတန် ပျက်စီးနေလေပြီ ဖြစ်သည်။ သို့သော် မူလအဆင်တန်ဆာ လက်ရာအနည်းငယ်ကား ကြွင်းကျန်နေသေး၏။ အတွင်းတွင် စင်္ကြပတ်လမ်းရှိပြီး နံရံများ၌ ငါးရာ့ငါးဆယ်ဇာတ်နှင့် ပန်းကနုတ်ဆေးရေး ပန်းချီများရှိလေသည်။ 

## ကိုးကား
စိမ်းညက်ညီမဘုရား

**စိမ်းညက်ညီမဘုရား**သည် မြန်မာနိုင်ငံ၊ မန္တလေးတိုင်းဒေသကြီး၊ ပုဂံတွင် တည်ရှိသည်။ စိမ်းညက်ညီအစ်မ ဘုရားများတွင် *စိမ်းညက်အစ်မဘုရား*သည် *လိုဏ်ဂူဘုရား*ဖြစ်ပြီး ထိုဘုရား အနီးရှိ *ညီမ ဘုရား*သည်ကား *စေတီ*ဖြစ်လေသည်။  ဘုရားနှစ်ဆူစလုံး အုတ်တံတိုင်းတစ်ခုအတွင်းမှာ တည်ရှိသည်။ 

၁၁ ရာစုက **မစိမ်းခက်** အမည်ရသည့်  သူဌေးသမီးတစ်ဦး တည်ထားကိုးကွယ်ကြောင်း အစဉ်အလာဆိုခဲ့ကြသည်။ သို့သော် ဗိသုကာလက်ရာမူ ၁၃ ရာစုလက်ရာ ဖြစ်တန်ရာသည်ဟု ဆိုကြလေသည်။ စိမ်းညက်၏အစ်မ သည် စိမ်းညက် ဖြစ်သည်။ ဘုရားတည်ရာတွင် မဟာရံတံတိုင်း နှစ်ထပ်ခတ်မိ၍ ဘုရင်က ညီအစ်မနှစ်ဦးကို ကွပ်မျက်ခဲ့သည်။

## ဗိသုကာလက်ရာများ 
စိမ်းညက်ညီမဘုရားသည် ထူးခြားသော စေတီဖြစ်သည်။ အောက်ခြေလေးထောင့်ဖြစ်၍ ပစ္စယာသုံးဆင့်ခပ်မြင့်မြင့် ရှိသည်။ ထိုအပေါ်၌ ခေါင်းလောင်းပုံစေတီ ရှိသည်။ အထက်သပိတ်မှောက်နှင့် ခါးပတ်၌ ဘီလူးပန်းဆွဲ အင်္ဂတေပန်း လက်ရာများရှိသည်။ ခေါင်းလောင်းပုံတွင် လေးမျက်နှာ၌ မုခ်ကပ်ငယ်လေးခုအတွင်း ဓမ္မစကြမုဒြာ ဆင်းတုငယ်များ ရှိသည်။ ခေါင်းလောင်းပုံအထက်တွင် ဖရုံတုံးခံ၍ ဖောင်းရစ် အဆင့်အဆင့် တက်သွားသည်။ ပစ္စယာ ထောင့်များတွင် ကလသာအိုးသဏ္ဌာန် ထောင့်စေတီများ ရှိသည်။ ဒုတိယပစ္စယာမှ ထောင့်စေတီများ၌ ခြင်္သေ့ရုပ်များဖြင့် တန်ဆာဆင်ထားသည်။ ဤပုထိုးစေတီလက်ရာသည် ထူးခြားသော လက်ရာဖြစ်သည်။  

## ကိုးကား
တောင်သမန်ရွာ

မန္တလေးမြို့တောင်ဘက် ပြည်ကြီးတံခွန် မြို့နယ်အတွင်းရှိ တောင်သမန်ရွာ။ တောင်သမန်အင်း၏ တောင်ဘက်တွင် တည်ရှိသည်။ တောင်သမန်ရွာ၌ မြန်မာသက္ကရာဇ် ၁၂၁၁-ခုတွင် ပုဂံမင်း ကောင်းမှု တည်သော မဟာသကျရံသီ ကျောက်တော်ကြီးဘုရား တည်ရှိသည်။   
## ကိုးကား
သမ္ဘူလဘုရား

*စေတီပုထိုးအမှတ် = ၄၈၂/၂၈၁
**သမ္ဘူလဘုရား**သည် မြန်မာနိုင်ငံ၊ မန္တလေးတိုင်းဒေသကြီး၊ ပုဂံရှိ မင်းနန်သူရွာအနီးတွင် တည်ရှိသည်။  

## စေတီသမိုင်း 
၁၂၅၅ ခုနှစ်တွင် ဘုရင် ဥဇနာ (၁၂၄၉-၁၂၅၆)၏ မိဖုရားသမ္ဘူလ တည်ထားသော ကောင်းမှုဖြစ်သည်။ ကျောက်စာအရ **တိလောက စန္ဒာဒေဝီ** ခေါ် *သုံးလူလ* ဟုလည်း ခေါ်ကြသည်။

## ဗိသုကာလက်ရာများ 
ပန္နက်ပုံစံမှာ စတုရန်းပုံဖြစ်၍ အရှေ့မုခ်လှည့် အာရုံခံဖြင့် ဆောက်ထားသည်။ ဗဟိုမဏ္ဍိုင်ကို လိုဏ်ပတ်စင်္ကြံဖြင့် တည်ဆောက်လျက် လေးမျက်နှာ၌ မုခ်ပေါက်များ ရှိသည်။ လိုဏ်ဂူသည် တစ်ထပ်သာဖြစ်၍ ပုဂံခေတ်နောက်ပိုင်းဟန်ကို တွေ့နိုင်သည်။ အထက်၌မူ ပစ္စယာများနှင့် ကွမ်းတောင်ပါရှိသည်။ အတွင်းနံရံဆေးရေး ဗုဒ္ဓဝင်ဇာတ်တော်များ ရှိသည်။ ပါဠိဘာသာဖြင့် နံရံမင်စာများသည် ဗုဒ္ဓဝင်၊ မဟာဝင်ဆိုင်ရာ အကြောင်းဖြစ်၍ စာပေသမိုင်းအတွက် အထူးအရေးပါလေသည်။  

## ကိုးကား
တောင်လေးလုံးကျောင်းတိုက်

## တောင်လေးလုံးကျောင်းတိုက်
အမရပူရမြို့၊ တောင်သမန်အင်းစပ်ရှိ ထင်ရှားသော ကျောင်းတိုက်တစ်ခု အမည်။ တောင်သမန်အင်း၏ အနောက်မြောက်အရပ်၊ ဦးပိန်တံတား၏ အနောက်ဘက်ထိပ်တွင် တည်ရှိသည်။ ကျောင်းတိုက်အတွင်း၌ ထင်ရှားသော သူဌေးဘုရား တည်ရှိပြီး နီမောင် အမှတ်တရသစ်ပင်၊ ညိုမြ အမှတ်တရသစ်ပင်၊ တက္ကသိုလ်မောင်စောလွင် အမှတ်တရသစ်ပင်များ တည်ရှိသည်။   
## ကိုးကား
ကာတစ်တိုက်

**ကာတစ်တိုက်** သည် အင်္ဂလိပ်ခေတ် မန္တလေးတွင် ထင်ရှားသော ဘယဆေးတိုက်ကြီး ဖြစ်သည်။ ကာတစ်နှင့် ကုမ္ပဏီ(CURTICS & Co)မှ တည်ဆောက်ခဲ့သည်။ ၂၆-ဘီလမ်း မြောက်ဘက်၊ ၈၃-လမ်း အနောက်ဘက်ထောင့်တွင် တည်ရှိသည်။  အင်္ဂလိပ်ဆေးများ၊ ဆေးပစ္စည်း နှင့် ဆေးခန်း ဖွင့် ပါသည်၊ ဆရာ ဝန် များ မှာ GR Chauhan နှင့် MM Chauhan တို့ ဖြစ်သည်။

## ကိုးကား